Bukedde Online - Vipers egobye 10 lwa mutindo\nVipers egobye 10 lwa mutindo\nKabaka awaddeyo obukadde 110 okujjanjaba...\nMicho ayise bapulo bongere okubangula eya...\nOMUZUNGU wa Vipers, Miguel Da Costa akutte olweyo n’agoba abazannyi 10 nti omutindo gwabwe tegusaana kubeera mu ttiimu erwanira bikopo.\nMiguel Da Costa , omutendesi wa Vipers ng'afalaasira Sserumaga\nMiguel, eyeegatta ku ttiimu eno mu makkati ga sizoni ewedde n’emalira mu kyokusatu mu liigi, agamba nti sizoni eno ayagala ebikopo bibiri (liigi ne Uganda Cup) ng’okukituukiriza alina okuba n’abazannyi abamanyi kye bakola.\nAbaagobeddwa kuliko, John Semazzi ne Patrick Ssembuya, ababadde ku looni mu Kirinya Jinja SS ne BIDCO, ne Yusufu Mukisa abadde yayazikibwa mu Proline.\nBonsatule endagaano zaabwe ne zaaweddeko, Miguel n’agaana okuzizza obuggya.\nAbazannyi musanvu Miguel yalagidde bagende ku looni nga bano ye; Ibrahim Kayiwa, Brian Kakaire, Alfred Aleku ne Aggrey Madoi. Joseph Semujju (Express), Bashir Mutanda (Kirinya Jinja) ne Moses Batali (JMC) baalagiddwa okusigala mu ttiimu zino ku looni nga bwe balwana okulinnyisa omutindo.\nExpress eyagala Aleku ne Kayiwa ate UPDF (ebadde Saints) efiira ku Aleku ne Kakaire).\nMadoi agenda mu Police etendekebwa Abdallah Mubiru. Miguel, enzaalwa y’e Portugal, yaguze Layo Lutimba okuva mu Express, Tadeo Lwanga (SC Villa), Tom Masiko (KCCA) ne Steve Mukwala okuva mu ttiimu y’Essaza lya Ssingo.\nYatenderezza Lwanga ne Lutimba nti ‘ttaaci’ gye baamulaze mu kutendekebwa okusooka ya mutindo.


Bukedde Online - Maama yadda n'ankwasa Bayibuli gye nali nsuuliridde\nMaama yadda n'ankwasa Bayibuli gye nali nsuuliridde\nAbadde ateekateeka embaga ekyuma kya bbiya...\nMaama yadda n’ankwasa Bayibuli gye nali nsuuliridde\nOmugenzi Nalumansi ne Edith Naggayi Ssali anyumya nnyina lwe yamukwasa Bayibuli.\n“Mwana mwange nkukulizza ku musingi gwa ddiini, tolekangayo okusinza Katonda wo n’osembeza ebya sitaani, k’olikikola ne bwe ndiba magombe ndikomawo.” Ebyo by’ebigambo maama omugenzi Olivia Nalumansi bye yassangako essira buli lwe yambuuliriranga era ndowooza bye byamuwaliriza okudda nga nsuuliridde eddiini.\nEdith Naggayi Ssali ow’e Kawempe-Lugoba anyumya ku ngeri eddiini bwe yatabulanga nnyina ng’obutagigoberera guba gwa nnaggomola.\nAgamba: Maama yatuzaala abaana basatu, omulenzi omu Charles Jingo nga ye mukulu, nze ne muto waffe Margaret Nalukenge. Yali mukyala mukozi ataalina mulimu gwe yasomerera. Yatunganga engoye, ng’aluka emikeeka, ebibbo mpozzi n’okulima n’afuna ssente ezitulabirira. Buli mulimu gwe yeenyigirangamu nga naffe atukwata ku mukono nga mu kino atuyigiriza okuba abakozi.\nKu kigambo ddiini nga maama tomunyumiza, lyalinga tteeka okusaba ku Ssande, mpozzi n’okusabanga awaka. Nga mmalirizza emisomo, nafuna olubuto kyokka ng’omusajja sinnamutwala waka bamulabe.\nBwe nagenda ne ntegeezaako maama ekyaliwo n’aηηamba nti okuggyako nga nannyini lubuto azze awaka n’akyala. Nga sinnagenda mu bufumbo maama yasooka kuntuuza n’ambuulirira. Yankuutira okwagala abaana b’omusajja nti be balina okunnyamba oba okuyamba abange be nzadde mu bizibu era kye nakola. Kuno yassaako okunsomesa bwe nnina okukwata omusajja nti omusajja ne bw’ayingira matumbibudde tabuuzibwa gy’ava! Nneeyambisa okubuulirirwa kwa maama obufumbo ne bunnyanguyira.\nWadde nga nasangamu abaana abataali bange nabalaga omukwano ne banjagala ne gye buli eno, nnyaabwe tussa kimu wadde kitaabwe yafa. MAAMA ANTEEKATEEKA Nze ne bannange maama yasinga kututeekateeka okusinga okututegekera ng’abazadde abamu bwe bakola ensangi zino.Yatuyigiriza emirimu okuviira ddala mu buto egy’ebyemikono ekinnyambye mu bufumbo. Okuva lwe nafumbirwa sinoonyangako mirimu, mbadde nkola gyange gya byamikono gye natendekebwa maama. Nduka ebitambaala, emikeeka, ebibbo, okulima era nga maama bwe yakolanga.\nOMUKWANO GWANGE NE MAAMA\nOkumanya maama yanjagala ne bwe nali mu bufumbo nga tandekerera. Buli mwana wange eyavanga ku mabeere nga maama amunona n’amutwala okubeera naye. Yaηηamba nti ekyamutwazisanga abaana bange baleme kukula nga batibula era buli lw’aba ayagala okundabako n’atunula ku muzzukulu we kimumala.\nMAAMA ALWALA Taata yali yafa dda nga tusigazza maama. Yalina obulwadde bpuleesa bwe yafuna nga mukoddomi we eyali amulabirira afudde nga buli kiseera abeera ku bitanda. Yalumizibwa ebbanga lya myaka musanvu naye ng’abaana be teyatusuulirira.\nObulwadde bwe twalaba nga bumunyiikiridde, twamuggya mu kyalo ne muganda wange ne tumuzza okumpi we tubeera. Naye nga ne bw’asula obubi atulaga omukwano n’atugumya. Maama lw’afa nga April 28, 2011, nali wange muto wange eyali amujjanjaba n’ankubira essimu okumbikira. Nawulira nga mpunze kuba nali mbaddeyo mu nnaku bbiri nga namuleka tali bubi nga ne kw’olwo nali nteekateeka kumutwalira ddagala.\nZaali ssaawa 12:00 essimu we yavugira okugikwata ng’ebika. Entegetege zanfamba ne nnemwa okutambula nga muli ndowooza ku mukwano gwa maama nti agenze tansiibuddeeko. Natuuka ku maama nga mu butuufu yakaze dda naye nga sikikkiriza.\nOMUKWANO AGUNDAZE NE MU KUFA\nOkumanya maama yali mukazi munnaddiini ne bwe yafa yasigala ankuutira okugenda okusaba. Azze andabikira mu birooto eby’enjawulo mu biseera bye mbadde nfuniramu ebizibu ng’aηηamba kimu kwekwata Katonda.\nWaliwo lwe namala ssabbiiti nga sigenze ku kkanisa mba nneebase maama yajja ng’ali mu gomesi omwami wange gye yamuwa. Nali ntudde nduka mukeeka, engeri gye yali yamanyiira obutatuuka waka ng’akoma mu muti gwa ovakkeddo ne ku luno bwe yakola.\nNze olwamulengera ne mmwaniriza n’agaana okubaako ky’anziramu naye ng’atunuulidde enkaliriza mu bukambwe. Ky’ava ambuuza nga wayiseewo eddakiika nti, “Olwaleero lwakumeka?” ne mmuddamu nti lwa Ssande. Kwe kumbuuza nti “Wagenze okusaba?” ne mmuddamu nti saagenze.\nYaη− ηamba nti, “Nnina okusaba yakyogera omulundi gumu ne mpawamuka nga nzenna omubiri gummenyese. Natya nnyo era okuva olwo siyosa Ssande. Olumu nalwala ebizimba ne ηηenda mu ddwaaliro abasawo ne bakantema nti nnina okulongoosebwa.\nEbyetaagisa byaliwo naye nga ntidde, nagendayo enfunda bbiri naye ng’oluba okuntuusa mu ssweeta puleesa ng’erinnya. Abasawo bandagira okuddayo nga nzikakkanyizza ebirowoozo naye mu kiro nga ntegese okuddayo enkeera maama yajja.\nMu kirooto nali ntudde ku lubalaza nga ndi mweraliikirivu. Ku luno teyakoma mu muti gwa ovakkedo yansemberera n’ankwata ku kibegabega ate n’anta. Yantuma Bayibuli ne ngireeta n’agibikkula n’abaako ebigambo bye yasoma ng’ankutte ku mutwe lwakuba bino sibijjukira.\nBwe yamala n’aginkwasa n’ankuutira okugifuula mukwano gwange nti Katonda waakunnyamba lubeerera. Olwamaliriza ebyo n’abula. Ku luno saawawamuka wabula bwe nakeera ku makya amaaso gaggukira ku Bayibuli, bwe nali sinnagenda mu ddwaaliro gye nasooka okukwata ne nsaba ne ηηenda.\nKu luno saafuna buzibu bwa puleesa kulinnya. Abasawo bannongoosa ne nzira engulu nga sifunye buzibu bwonna era okuva kw’olwo nayiga buli lwe mbaako n’ekizibu nkwata mangu Bayibuli.\nAkalulu ka Disitulikiti e Kalungu kalaze okuvuganya okwamaanyi mu bibiina by'obufuzi\nMao ne Kivumbi beerangidde ebisongovu: ' Oyo Kivumbi ekyalo ky'e Butambala kyamulemeramu'


Bukedde Online - Abalimi balaajana lwa kyuma kya muceere kufa\n‘Kkooko mwongerako omutindo okumufunamu’...\nSIZONI olukubye kkoodi abalimi ne batandika okwetegeka okusiga. Abaasangiddwa nga baasambula bali mu kaweefube w’akumalira nsigo mu ttaka kyokka eriyo n’abalinze okukoola, abaakeera okusiga.\nOmulimi w’omuceere e Semuto ng’alaga omusiri gwe.\nBya JOHN KATENDE\nAbalimi b’omuceere gwa Upland Rice aba Kalege Rice Farmers Group (KRFG) e Semuto, bo wadde basize naye ekizibu kye bakyalina kya kyuma ekisunsula omuceere kye baafuna mu 2002 ekifa buli kiseera.\nEkyuma baakifuna kikadde, kikanikibwa buli kiseera era w’osomera bino nga tekikyakola olwa yingini yaakyo ekaddiye ate nga tebalina ssente kugula kipya.\n“Tusaba Pulezidenti Museveni oba Gen. Salim Saleh batuyambe okutugulira ekyuma ky’omuceere ekiggya kuba okulima omuceere kwe tumazeemu emyaka 15 kubadde kutuzzizza engulu, kati tuli baakufa bwavu,” Ssentebe Christopher Ssekamanje owa KRFG bwe yagambye.\nEkyuma kino kikozesa Dizero liita 23 okufuna kkiro wakati wa 800 ne 1000) eziwedde okukuba.\nWano bakola emitwalo 20 ezitemwatemwa okufissa 105,000/- ng’amagoba. Kuno ogattako ezikiddaabiriza olw’okuba kibalya nnyo buli lwe kifa.\nAbalimi nga bakonkomadde ku kyuma ky’omuceere e Kalege ekyafudde.\nSsekamanje yagambye nti abalimi b’omuceere abasinga bali ku looni, naye olw’okuba ekyuma kyafa, amagoba bafuna matono.\nKibawaliriza okutunda ku bbeeyie ntono ne bafiirwa. “ Gavumenti etuyambeko ku nsawo mwe tuyinza okwewola ssente ezitalina magoba mangi, kino kijja kutuyamba okukwatanga sizoni n’okulinda bbeeyi ennungi,” bwe yagambye.\nEkizibu ekirala kye balina kya ddagala. Lirinnya bbeeyi naye ekibadde kibayambako kya kuligula ku bbeeyi y’obusuubuzi mu bwegassi kyokka olwa ssente ezeekuba kibaleetedde obuzibu.\nSsentebe Ssekamanje yategeezezza ng’okutunda omuceere ogutali kibooko bwe gubakolera kuba kkiro Abalimi balaajana lwa kyuma kya muceere kufa batera okugitunda okutandikira ku 2,200/-. Baluubirira kufuna katale ak’awamu, naddala ssinga bayambibwako Gavumenti baleme kudondolwa oba buli mulimi okwetundira omuceere nga bw’alabye.\n“Sizoni ewedde twakabalako ttani munaana ezisunsuddwa okuva mu bammemba b’ekibiina abawera 54.\nKibooko tannaggwaayo kuba buli lunaku bagenda mu maaso n’okuleeta lwa kuba ekyuma kyafa,” bwe yagambye.\nENNIMIRO BYE ZIBABANJA\nObuuma obufukirira bubeetaagisa okukomya okweraliikirira enkuba buli sizoni nga batya looni ze baalya eziyinza okubalema okusasula.\nKasule Balagadde, ayambako mu kunoonya amagezi g’ekikugu okulima omuceere yagambye nti beetaaga tulakita oba ente ezirima okugaziya ennimiro kyongeze ku makungula.\nEddagala erimala okuba nalyo nga sizoni tennayingira okwewala okutaatagana kw’ebirime, naye nga bino byonna Gavumenti y’eyinza okubayamba.\nBeebazizza omubaka Rose Namayanja eyabadduukirira n’enkumbi ne basaba abazirakisa bamukoppe okubafunira ekyuma ekisunsula omuceere, tulakita, oba ebirala ebyetaagisa mu kulima.\nNg’eyita mu kitongole kya NARO ne Operation Wealth Creation, abalimi efubye okumanya obuzibu bwabwe nga obw’ensigo enkadde kyokka ensigo eyasemba Basaba Gavumenti eyongere okubafunira ensigo ey’omulembe n’okudduukirira mu bintu ebirala.\nEsther Nanfuka, omu ku balimi yategeezezza nga bwe yeewola mu Finca obukadde busatu ng’amagoba azzaayo 700,000/- naye embeera y’obudde etaabakosa nnyo ku luno ye yamusobozesa okusasula obulungi.\nNg’oggyeeko omuceere, yiika emu n’ekitundu gy’asimbye, agasseeko ne lumonde yiika ssatu ono gw’asuubira okufunamu obukadde obusukka omwenda.\nLumonde ne nsujju y’emmere endala gye batera okugattira ku muceere ng’ebayambye okugoba enjala n’okuguza abasuubuzi abava e Kampala naddala ab’akatale k’e Kasubi.\nAyagala yenna okubeeyungako mu buguzi bw’emmere kuba ku 0752316496 oba 0773963030.


Bukedde Online - Suarez yeekwasizza bazibizi\nSuarez yeekwasizza bazibizi\nSuarez agamba nti abazibizi ba Barcelona be baalemeddwa okuzibira obulungi ekyaleetedde Liverpool okubakuba ggoolo 4-0.\nJoel Matip owa Liverpool ng'asaze Suarez owa Barcelona ku lwokubiri\nOMUTEEBI Luis Suarez yeekwasizza abazibizi ba Barcelona nti be baasubizza ttiimu ye okwesogga fayinolo ya Champions League.\nBarcelona yattunse ne Liverpool eggulu ku Lwokubiri mu mupiira ogw'okudding'ana ku semi ya Champions League kyokka Barcelona yaguyingidde egukulembedde ne ggoolo 3-0 ze yafuna mu luzannya olwasooka.\nWabula batabani ba Jurgen Klopp aba Liverpool, baakoze buli omu kye yabadde tasuubira, ne bawangula omupiira ne ggoolo 4-0 ze baabadde beetaaga okwesogga fayinolo eneebeera mu kibuga Madrid nga June 1.\nGgoolo ya Divock Origi mu ddakiika 7 ng'omupiira gwakatandika, ye yagguliddewo Liverpool emikisa olwo Georginio Wijnaldum n'ayongerezaako bbiri ate Alexander-Arnold n'ateeba eyookuna ng'ebula eddakiika 11 omupiira guggwe.\nOkukubwa kwa Barcelona, kwafuuse okwokubiri Barcelona kw'ekyasinze okuswazibwa mu mpaka zino nga ne sizoni ewedde, Roma yagiva emabega ku ggoolo 4-1 ze yali agikulembedde wabula n'egiyunga n'egiggyako ku 'quarter' ya Champions League sizoni ewedde.\nKu mulundi guno, Suarez eyava mu Liverpool okwegatta ku Barcelona agamba nti eggulo, abazibizi ba Barcelona nga bakulembeddwa, Piqué ne Alba be baalemeddwa okuzibira obulungi ne batateebwa ggoolo nnyingi zityo. Kyokka okwekwasa kwe bakukubyemu ebituli nga bwe bamubuuza nti ye yabadde wa okuteeba ggoolo ezandibawadde obuwanguzi.\nNneesiga Denis Onyango okutaasa ennyanda za Botswana tuwangule’\nManCity yeetaaga ggoolo 4-0 okwesogga semi


Bukedde Online - Kayihura Poliisi agirese mu kattu!\nKayihura Poliisi agirese mu kattu!\nAmataba gasse basatu e Mbarara\nOwooluganda lwa Suzan Magara emmotoka emut...\nAdded 16th March 2018\nGEN. Kale Kayihura w’ateredde poliisi ng’eri mu kattu olw’obutaba na ssente zimala okuddukanya emirimu gyayo.\nKino kireetedde poliisi okubeera n’abaserikale abatono mu bitundu omuli abantu abangi n’obutaba na baserikale mu bitundu ebimu.\nEtteeka lya ‘Police Principal Act 2014’, liragira buli kitundu ekirimu abantu abasoba mu 500, okubeera ne ofiisi ya poliisi ey’etongodde erimu boofiisa abakola ku butujju, eby’amaka, omuliro n’ebirala.\nEmisango 159,663, poliisi ekyaginoonyerezaako ng’egimu ku gikyagaanyi okuggwa kiyinza okuba nga giva ku baserikale okuba abatono, ebbula lya ssente ng’abaserikale bali 40,352 tebasobola kumala obukadde bwa Bannayuganda 60,000 b’erina mu ggwanga\nSsente za poliisi\nWadde nga Gen. Katumba Wamala we yakwasizza Kayihura ofiisi mu 2005, poliisi yali efuna obuwumbi 84 n’obukadde 600 nga kati zaalinnya okutuuka ku buwumbi 540, kyokka nga zikyali ntono bw’ozigeraageraanya n’okusoomooza okuliwo.\nEkitebe kya bambega ekikulu e Kibuli kifuna ssente ng’ate emisango gye kikolako giba minene nga girimu obutitimbe bwa ssente.\nAnoonyereza ku musango ogwa ssente ennyingi yandibadde aweebwa ensako nnenne n’ayongera ku musaala gw’afuna kuba owa poliisi asookerwako afuna 360,000/- buli omwezi.\nEmisaala emitono egisasulwa abaserikale abakola ku misango egy’amaanyi kiyinza okubanga kye kibaleetedde okulya enguzi.\nWadde abantu abamu bagamba nti omuntu eyalayira okukola omulimu yandibadde agutuukiriza awatali kwekwasa nsonga yonna.\nMu lukiiko olugatta poliisi n’abakulembeze b’ebyalo olwatuula ku ttendekero lya St Peter’s Technical Institute e Mubende mu 2017, Kayihura yakkiriza okusoomooza okuliwo na ddala ku nguzi nti ne bw’anaaba aggyiddwa ku buduumizi bwa poliisi si kyanguenguzi okuggwaawo okuggyaako ng’abagiwa abapoliisi balekedde awo.\nYunifoomu abaserikale bazziddamu olw’okubulwa obudde obuzooza nga ssente entono zibasuza mu kanyigo wadde Kayihura alese aluse pulojekiti ey’okuzimba amayumba 10,000.\nEnkuba bw’etonnya ejjula okubatwala nga kino kyalabika ku poliisi y’e Nateete enkuba bwe yatonnya ebyambalo by’abajaasi n’ebitwala kumpi kutwaliramu n’emmundu.\nBakyala ba bapoliisi gye buvuddeko baagaaniddwa okukola obuduuka mu baalakisi okuli Nsambya, Naguru ne Ntinda obubaddenga bubayamba okufuna akasente nga poliisi egamba nti baali bakozesa ebintu bya poliisi naddala amasannyalaze.\nExpress ewera: 'Vipers ekikopo ekisiibule'\nANI ASULA KU NTIKKO?: KCC egirwanira ne Vipers\nURA eyongedde okuvumbeera


Abavubuka—Nteekateeka Ki Ze Mulina? | Ogw’Okusoma\nBISOME MU Afrikaans Albanian American Sign Language Amharic Amis Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese (Cantonese) Chinese (Simplified) Chinese (Traditional) Chinese Cantonese (Simplified) Chinese Sign Language Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Edo Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malawi Sign Language Malay Malayalam Mam Mambwe-Lungu Marathi Maya Mazatec (Huautla) Mbunda Mexican Sign Language Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Yakuwa abeerenga ensibuko y’essanyu lyo, era ajja kukuwa omutima gwo bye gwagala.”—ZAB. 37:4.\nENNYIMBA: 89, 140\nNteekateeka ki eziyinza okukuviiramu ebiseera eby’omu maaso ebirungi?\nBiki by’oyiga bw’oyingira obuweereza obw’ekiseera kyonna ng’okyali muvubuka?\nOkuweereza nga payoniya kiyinza kukuviiramu ki?\n1. Kiki abavubuka kye balina okusalawo ku bikwata ku biseera eby’omu maaso, naye lwaki tebasaanidde kutya? (Laba ekifaananyi waggulu.)\nMMWE abavubuka, muteekwa okuba nga mukimanyi nti bw’oba tonnatandika lugendo, kiba kya magezi okusooka okumanya wa gy’olaga. Obulamu bulinga olugendo, era ekiseera ekisingayo obulungi mw’oyinza okusalirawo ekyo ky’oyagala okubeera mu biseera eby’omu maaso ky’ekyo ng’okyali muvubuka. Naye ekyo si kyangu. Omuwala ayitibwa Heather agamba nti: “Okusalawo okwo kukulu nnyo kubanga ebyo by’osalawo bikwata ku bulamu bwo bwonna.” Naye temusaanidde kutya. Yakuwa agamba nti: “Teweeraliikirira, kubanga nze Katonda wo. Nja kukuwa amaanyi era nja kukuyamba.”—Is. 41:10.\n2. Kiki ekiraga nti Yakuwa ayagala osalewo mu ngeri eneekusobozesa okuba omusanyufu mu biseera eby’omu maaso?\n2 Yakuwa ayagala osalewo mu ngeri ey’amagezi ku bikwata ku biseera byo eby’omu maaso. (Mub. 12:1; Mat. 6:20) Ayagala obeere musanyufu. Kino tukirabira ku bintu ebirungi bye yatonda ebituleetera essanyu. Ate era tukirabira ne ku kuba nti atulabirira era atubuulira engeri esingayo obulungi gye tuyinza okutambuzaamu obulamu bwaffe. Yakuwa agamba abo abagaana okukolera ku magezi ge nti: “Mwalondawo ebitansanyusa. . . . Laba! Abaweereza bange balisanyuka, naye mmwe muliswala. Laba! Abaweereza bange balyogerera waggulu n’essanyu, olw’essanyu eririba mu mitima gyabwe.” (Is. 65:12-14) Bwe tusalawo mu ngeri ey’amagezi, tuweesa Yakuwa ekitiibwa.—Nge. 27:11.\nENTEEKATEEKA EZINAAKULEETERA ESSANYU\n3. Nteekateeka za ngeri ki Katonda z’ayagala okole?\n3 Nteekateeka za ngeri ki Yakuwa z’ayagala okole? Yakuwa yatonda abantu ng’okusobola okuba abasanyufu balina okumumanya n’okumuweereza n’obwesigwa. (Zab. 128:1; Mat. 5:3) Abantu baawukana ku nsolo, kubanga zo kye zeetaaga kyokka kwe kulya, okunywa, n’okuzaala. Katonda ayagala okole enteekateeka ezisukka ku ebyo ensolo bye zeetaaga, kubanga akimanyi nti ekyo kye kijja okukuleetera essanyu erya nnamaddala. Omutonzi wo ye “Katonda ow’okwagala,” “Katonda omusanyufu,” eyatonda abantu “mu kifaananyi kye.” (2 Kol. 13:11; 1 Tim. 1:11; Lub. 1:27) Bw’okoppa Katonda ojja kufuna essanyu erya nnamaddala. Bayibuli egamba nti: “Okugaba kulimu essanyu okusinga okuweebwa.” (Bik. 20:35) Naawe okirabye nti ebigambo ebyo bituufu? Katonda bw’atyo bwe yatutonda. N’olwekyo, Yakuwa ayagala okole enteekateeka ezinaakusobozesa okwagala Katonda ne bantu banno.—Soma Matayo 22:36-39.\n4, 5. Kiki ekyaleetera Yesu essanyu?\n4 Yesu yateerawo abaana ekyokulabirako ekirungi. Bwe yali akyali muto, Yesu ateekwa okuba nga naye yazannyanga era yasanyukiranga wamu n’abalala. Bayibuli egamba nti waliwo “ekiseera eky’okuseka . . . n’ekiseera eky’okuzina.” (Mub. 3:4) Ate era Yesu yasomanga Ebyawandiikibwa, ekintu ekyamuyamba okunyweza enkolagana ye ne Yakuwa. Bwe yali wa myaka 12, abayigiriza b’omu yeekaalu beewuunya nnyo olw’engeri gye yali ategeeramu Ebyawandiikibwa n’olw’ebyo bye yali addamu.—Luk. 2:42, 46, 47.\n5 Yesu ne bwe yakula yali musanyufu nnyo. Biki ebyamuleetera essanyu? Ekimu ku byo kwe kuba nti yali akimanyi nti Katonda yali ayagala ‘abuulire abaavu amawulire amalungi era alangirire nti abazibe b’amaaso bajja kulaba.’ (Luk. 4:18) Yesu yakola Katonda by’ayagala, era ekyo kyamuleetera essanyu. Nga woogera ku ngeri Yesu gye yali atwalamu okukola Katonda by’ayagala, Zabbuli 40:8 wagamba nti: “Ai Katonda wange, nsanyukira okukola by’oyagala.” Yesu kyamuleeteranga essanyu okuyigiriza abantu ebikwata ku Katonda. (Soma Lukka 10:21.) Lumu bwe yali amaze okuyigiriza omukazi omu, Yesu yagamba abayigirizwa be nti: “Emmere yange kwe kukola oyo eyantuma by’ayagala n’okumaliriza omulimu gwe.” (Yok. 4:31-34) Okwagala Katonda n’abantu kyaleetera Yesu essanyu. Naawe kisobola okukuleetera essanyu.\n6. Lwaki kirungi okubuulirako Abakristaayo abakulu mu by’omwoyo ku nteekateeka zo?\n6 Waliwo Abakristaayo bangi abakulu abaafuna essanyu lingi nga baweereza nga bapayoniya mu myaka gyabwe egy’obuvubuka. Lwaki tobabuulirako ku nteekateeka z’olina? Bayibuli egamba nti: “Awatali kuteesa enteekateeka zigwa butaka, naye bwe wabaawo abawi b’amagezi abangi wabaawo ekituukibwako.” (Nge. 15:22) Abakristaayo abo bajja kukuyamba okukiraba nti okwenyigira mu buweereza obw’ekiseera kyonna kikuyigiriza ebintu ebikuganyula obulamu bwo bwonna. Wadde nga yali amaze emyaka butabalika nga Kitaawe amuyigiriza mu ggulu, Yesu yeeyongera okuyiga ebintu bingi bwe yali ng’aweereza Katonda wano ku nsi. Ng’ekyokulabirako, yafuna essanyu mu kubuulira abantu amawulire amalungi n’okusigala nga mwesigwa eri Katonda ng’agezesebwa. (Soma Isaaya 50:4; Beb. 5:8; 12:2) Kati ka tulabeyo obumu ku buweereza obw’ekiseera kyonna obusobola okukuleetera essanyu.\nLWAKI OKUFUULA ABANTU ABAYIGIRIZWA KIREETA ESSANYU?\n7. Lwaki Abakristaayo bangi bafuna essanyu mu kuyigiriza abantu Bayibuli?\n7 Yesu yagamba nti: “Mugende mufuule abantu . . . abayigirizwa . . . nga mubayigiriza.” (Mat. 28:19, 20) Bw’okola enteekateeka okufuula abantu abayigirizwa, ojja kufuna essanyu lingi era ekyo kijja kuweesa Katonda ekitiibwa. Nga bwe kibeera mu mirimu emirala gyonna, ekiseera bwe kigenda kiyitawo weeyongera okukuguka mu mulimu ogwo. Ow’oluganda ayitibwa Timothy, eyatandika okuweereza nga payoniya nga muvubuka, yagamba nti: “Njagala obuweereza obw’ekiseera kyonna kubanga ye ngeri gye ndagamu Yakuwa nti mmwagala. Mu kusooka, kyanzibuwaliranga okufuna abayizi ba Bayibuli, naye oluvannyuma lw’ekiseera nnagenda mu kitundu ekirala era mu bbanga lya mwezi gumu gwokka nnafuna abayizi ba Bayibuli abawerako. Omu ku bo yatandika okujja mu nkuŋŋaana. Bwe nnava mu Ssomero ly’Ab’oluganda Abali Obwannamunigina, * nnasindikibwa mu kitundu ekirala era nnafunayo abayizi ba Bayibuli bana. Nnyumirwa nnyo okuyigiriza abantu Bayibuli, era kinsanyusa nnyo okulaba engeri omwoyo omutukuvu gye gubayambamu okukola enkyukakyuka.”—1 Bas. 2:19.\n8. Abavubuka bangi beenyigidde batya mu bujjuvu mu mulimu gw’okufuula abantu abayigirizwa?\n8 Abakristaayo abamu abakyali abato bayize ennimi endala. Ng’ekyokulabirako, Jacob, abeera mu Amerika, yagamba nti: “Bwe nnali wa myaka musanvu, nnakiraba nti abaana bangi be nnali nsoma nabo baali boogera Luvyetinaamu. Nnali njagala okubabuulira ebikwata ku Yakuwa, bwe kityo nnasalawo okuyiga olulimi lwabwe. Nnayiga olulimi olwo okusingira ddala nga ngeraageranya Omunaala gw’Omukuumi ogw’Olungereza n’ogw’Oluvyetinaamu. Era nnakola omukwano ku b’oluganda abaali mu kibiina ky’Oluvyetinaamu. Bwe nnaweza emyaka 18, nnatandika okuweereza nga payoniya. Oluvannyuma nnagenda mu Ssomero ly’Ab’oluganda Abali Obwannamunigina. Ekyo kiŋŋanyudde nnyo mu buweereza bwange, kubanga kati nze mukadde nzekka mu kibinja ky’Oluvyetinaamu ekiri mu kitundu kye mpeererezaamu. Abavyetinaamu bangi beewuunya nnyo okuba nti nnayiga olulimi lwabwe. Bannyaniriza mu maka gaabwe era bangi ku bo bafuuse bayizi ba Bayibuli. Abamu baabatizibwa n’okubatizibwa.”—Geraageranya ne Ebikolwa 2:7, 8.\n9. Omulimu gw’okufuula abantu abayigirizwa gutuyigiriza ki?\n9 Okukola omulimu gw’okufuula abantu abayigirizwa kikuyigiriza okuba omukozi omulungi, okumanya engeri y’okwogeramu n’abantu, kikumalamu okutya, era kikuyigiriza okukwata abantu mu ngeri ey’amagezi. (Nge. 21:5; 2 Tim. 2:24, obugambo obuli wansi.) Naye ekisinga okuleeta essanyu mu mulimu ogwo kwe kuba nti oyiga okukozesa obulungi Ebyawandiikibwa okunnyonnyola abalala ebyo by’okkiririzaamu. Era oyiga okukolera awamu ne Katonda.—1 Kol. 3:9.\n10. Oyinza otya okufuna essanyu mu mulimu gw’okufuula abantu abayigirizwa ng’oli mu kitundu abantu gye batawuliriza?\n10 Osobola okufuna essanyu mu mulimu gw’okufuula abantu abayigirizwa ne bwe kiba nti abantu mu kitundu ky’obuuliramu tebawuliriza. Omulimu gw’okufuula abantu abayigirizwa tugukolera wamu. Ab’oluganda bonna mu kibiina beenyigira mu kunoonya abantu ab’emitima emirungi. Wadde ng’ow’oluganda oba mwannyinaffe omu yekka y’azuula omuntu ow’omutima omulungi, ffenna tuba twenyigidde mu kunoonya omuntu oyo era ffenna tusanyukira wamu. Ng’ekyokulabirako, Brandon yamala emyaka mwenda ng’abuulira mu kitundu ekitavaamu bibala. Agamba nti: “Njagala nnyo okubuulira amawulire amalungi kubanga ekyo Yakuwa ky’ayagala. Nnatandika okuweereza nga payoniya nga nnaakamala okusoma. Njagala nnyo okuzzaamu amaanyi abavubuka abali mu kibiina era nsanyuka nnyo okulaba nga bakulaakulana mu by’omwoyo. Bwe nnava mu Ssomero ly’Ab’oluganda Abali Obwannamunigina, nnasindikibwa okuweereza mu kitundu ekirala. Kyo kituufu nti sinnafunayo muntu akulaakulana n’atuuka okubatizibwa, naye bo abalala babafunye. Wadde kiri kityo, ndi musanyufu nnyo okuba nti nnakola enteekateeka okwenyigira mu bujjuvu mu mulimu gw’okufuula abantu abayigirizwa.”—Mub. 11:6.\nENTEEKATEEKA ZO GYE ZIYINZA OKUKUTWALA\n11. Buweereza ki obutukuvu abavubuka bangi bwe beenyigiddemu?\n11 Waliwo engeri nnyingi gye tuyinza okuweerezaamu Yakuwa. Ng’ekyokulabirako, abavubuka bangi beenyigidde mu mulimu gw’okuzimba Ebizimbe by’Obwakabaka. Ebizimbe by’Obwakabaka bingi byetaagibwa mu bitundu ebitali bimu. Omulimu gw’okuzimba ebizimbe ebyo mutukuvu, guweesa Yakuwa ekitiibwa, era guleeta essanyu lingi. Okufaananako obuweereza obulala bwonna obutukuvu, okukolerako awamu n’ab’oluganda abalala mu mulimu ogwo kireeta essanyu lingi. Okwenyigira mu mulimu ogwo nakyo kikuyamba okuyiga ebintu bingi, gamba ng’okumanya engeri y’okwewalamu obubenje, okuba omukozi omunyiikivu, n’okukolagana obulungi n’abo abatwala obukulembeze.\nAbo abayingira obuweereza obw’ekiseera kyonna bafuna emikisa mingi (Laba akatundu 11-13)\n12. Okuweereza nga payoniya kiyinza kukusobozesa kufuna nkizo ki endala?\n12 Ow’oluganda ayitibwa Kevin agamba nti: “Okuviira ddala mu buto nnali njagala okuyingira obuweereza obw’ekiseera kyonna. Bwe nnaweza emyaka 19, nnatandika okuweereza nga payoniya. Okusobola okweyimirizaawo, nnakoleranga wamu n’ow’oluganda eyali omuzimbi. Nnayiga okusereka n’okuwanga amadirisa n’enzigi. Oluvannyuma, nnamala emyaka ebiri nga nkolera wamu n’ab’oluganda abaali bazimba Ebizimbe by’Obwakabaka n’amayumba g’ab’oluganda ebyali byonooneddwa omuyaga. Bwe nnakimanyaako nti mu South Africa waaliyo obwetaavu bw’abazimbi, nnajjuzaamu foomu era ne mpitibwa okugenda. Eno mu Afirika, buli luvannyuma lwa wiiki ntono tumaliriza Ekizimbe ekimu eky’Obwakabaka ne tukwata ekirala. Nze ne bakkiriza bannange be nzimba nabo tulinga ba mu maka gamu. Tubeera wamu, tusomera wamu Bayibuli, era tukolera wamu. Era nnyumirwa nnyo okubuulirako awamu n’ab’oluganda ab’omu bitundu gye tuba tuzimba Ebizimbe by’Obwakabaka. Enteekateeka ze nnakola nga nkyali muto zindeetedde essanyu lingi.”\n13. Okuweereza ku Beseri kireetera kitya abavubuka essanyu?\n13 Abamu ku bavubuka abaakolera ku nteekateeka zaabwe ne bayingira obuweereza obw’ekiseera kyonna kati baweereza ku Beseri. Okuweereza ku Beseri kireeta essanyu lingi kubanga emirimu gyonna egikolebwayo gya Yakuwa. Ab’oluganda abakola ku Beseri bayambako mu mulimu gw’okukuba ebitabo ebinnyonnyola Bayibuli. Omubeseri ayitibwa Dustin agamba nti: “Nneeteerawo ekiruubirirwa eky’okuyingira obuweereza obw’ekiseera kyonna nga ndi wa myaka mwenda, era bwe nnamala okusoma nnatandika okuweereza nga payoniya. Nga wayise omwaka gumu n’ekitundu, nnayitibwa okugenda okuweereza ku Beseri, gye nnayigira okukozesa ebyuma ebikuba ebitabo n’okukola programu za kompyuta. Okuweereza ku Beseri kinnyambye okulaba obulungi engeri omulimu gw’okubuulira gye gutambulamu mu nsi yonna. Njagala nnyo okuweereza ku Beseri kubanga emirimu gye tukolayo giyamba abantu okufuuka mikwano gya Katonda.”\nONEETEEKERATEEKERA OTYA EBISEERA EBY’OMU MAASO?\n14. Oyinza otya okukola enteekateeka okuyingira obuweereza obw’ekiseera kyonna?\n14 Oyinza otya okukola enteekateeka okuyingira obuweereza obw’ekiseera kyonna? Okusookera ddala, kikulu okukulaakulanya engeri ez’Ekikristaayo. N’olwekyo, nnyiikirira okusoma Bayibuli era ofumiitirize ku by’osoma. Ate era yoleka okukkiriza kwo ng’obaako by’oddamu mu nkuŋŋaana. Bw’oba okyasoma, fuba okwongera okufuna obumanyirivu mu kubuulira abalala amawulire amalungi. Yiga okutandika emboozi n’abantu ng’obabuuza okuwa endowooza yaabwe ku nsonga emu era ng’owuliriza bulungi nga baliko kye baddamu. Era osobola okwewaayo okukola emirimu egitali gimu mu kibiina, gamba ng’okuyonja n’okuddaabiriza Ekizimbe ky’Obwakabaka. Yakuwa ayagala nnyo okukozesa abantu abeetoowaze, era abaagala okuweereza. (Soma Zabbuli 110:3; Bik. 6:1-3) Omutume Pawulo yasaba okukolera awamu ne Timoseewo omulimu gw’obuminsani olw’okuba Timoseewo ab’oluganda “baali bamwogerako bulungi.”—Bik. 16:1-5.\n15. Tuyinza tutya okukola enteekateeka ez’okweyimirizaawo?\n15 Emirundi mingi abo abali mu buweereza obw’ekiseera kyonna balina okubaako kye bakola okweyimirizaawo. (Bik. 18:2, 3) Kiyinza okukwetaagisa okusomayo koosi etemala kiseera kiwanvu era eneekusobozesa okufuna amangu omulimu ogutali gwa kiseera kyonna. Ng’okola enteekateeka ezo, weebuuze ku mulabirizi wammwe ow’ekitundu ne bapayoniya abali mu kitundu kyammwe. Basabe bakubuulire emirimu bapayoniya gye bayinza okukola. Ate era nga Bayibuli bw’egamba, “buli ky’okola kikwase Yakuwa, olwo nno by’oteekateeka bijja kugenda bulungi.”—Nge. 16:3; 20:18.\n16. Okwenyigira mu buweereza obw’ekiseera kyonna ng’okyali muvubuka kiyinza kitya okukuyamba mu biseera eby’omu maaso?\n16 Yakuwa akwagaliza ebiseera eby’omu maaso ebirungi. (Soma 1 Timoseewo 6:18, 19.) Okwenyigira mu buweereza obw’ekiseera kyonna kikusobozesa okukolera awamu n’abaweereza ba Yakuwa abalala abali mu buweereza obwo abasobola okukuyamba okukula mu by’omwoyo. Bangi bakirabye nti okuba nti baayingira obuweereza obw’ekiseera kyonna nga bakyali bavubuka kibayambye okuba n’obufumbo obulungi. Bangi ku abo abaaweereza nga bapayoniya nga tebannafumbiriganwa beeyongera okuweereza nga bapayoniya n’oluvannyuma lw’okufumbiriganwa.—Bar. 16:3, 4.\n17, 18. Lwaki tuyinza okugamba nti okukola enteekateeka kizingiramu omutima gwo?\n17 Okukola enteekateeka kizingiramu omutima gwo. Zabbuli 20:4 wagamba nti: ‘Yakuwa akuwe omutima gwo bye gwagala, era awe enteekateeka zo omukisa.’ N’olwekyo, lowooza ku ngeri gy’onookozesaamu obulamu bwo. Lowooza ku ebyo Yakuwa by’akola mu kiseera kino n’engeri gy’oyinza okwenyigira mu bujjuvu mu mulimu gwe. Ba mumalirivu okukola enteekateeka ezimusanyusa.\n18 Bw’oweereza Yakuwa mu bujjuvu kijja kukuleetera essanyu lingi kubanga ojja kuba okola ebintu ebimuweesa ekitiibwa. Ka “Yakuwa abeerenga ensibuko y’essanyu lyo, era ajja kukuwa omutima gwo bye gwagala.”—Zab. 37:4.\n^ lup. 7 Kati liyitibwa Essomero ly’Ababuulizi b’Enjiri y’Obwakabaka.


Ensonga Lwaki Kikulu Okuba Omwetoowaze | Ogw’Okusoma\n“Abeetoowaze baba ba magezi.”—NGE. 11:2.\nENNYIMBA: 38, 69\nLwaki kikulu okuba omwetoowaze?\nKakwate ki akaliwo wakati w’obwetoowaze n’okumanya obusobozi bwo we bukoma?\nTuyinza tutya okufuna essanyu nga tuweereza Katonda?\n1, 2. Lwaki Yakuwa yaggyako Sawulo obwakabaka? (Laba ekifaananyi waggulu.)\nKABAKA SAWULO owa Isirayiri we yatandikira okufuga yali mwetoowaze era ng’assibwamu nnyo ekitiibwa. (1 Sam. 9:1, 2, 21; 10:20-24) Naye oluvannyuma lw’ekiseera, yatandika okwetulinkiriza. Ng’ekyokulabirako, Samwiri, nnabbi wa Katonda, bwe yalwawo okutuuka e Girugaali nga bwe baali balagaanye, Sawulo yalekera awo okuba omugumiikiriza. Abafirisuuti baali bateekateeka okulumba Abayisirayiri era ng’Abayisirayiri batandise okulekawo Sawulo. Sawulo ayinza okuba nga yagamba nti, ‘Nnina okubaako kye nkolawo mu bwangu.’ Bwe kityo, yawaayo ekiweebwayo eri Katonda, ekintu kye yali tasaanidde kukola. Ekyo kyanyiiza Yakuwa.—1 Sam. 13:5-9.\n2 Samwiri bwe yatuuka e Girugaali, yanenya Sawulo olw’ekyo kye yali akoze. Naye mu kifo ky’okukkiriza ensobi ye, Sawulo yagezaako okwekwasa obusongasonga n’okulaga nti ensobi gye yali akoze teyali ya maanyi nnyo. (1 Sam. 13:10-14) Ekyo kyaviirako Sawulo okuggibwako obwakabaka n’okufiirwa enkolagana ye ne Yakuwa. (1 Sam. 15:22, 23) Wadde ng’obufuzi bwa Sawulo bwatandika bulungi, enkomerero ye yali mbi ddala.—1 Sam. 31:1-6.\n3. (a) Ndowooza ki bangi gye balina ku kuba abeetoowaze? (b) Bibuuzo ki ebigenda okuddibwamu?\n3 Mu nsi eno ejjudde okuvuganya, abantu bangi balowooza nti okusobola okututumuka, balina okwetwala nga ba waggulu ku balala. Ekyo kibaleetedde obutaba beetoowaze. Ng’ekyokulabirako, omuzannyi wa firimu omu omututumufu eyafuuka munnabyabufuzi yagamba nti: “Nze sisobola kuba mwetoowaze era sisuubira nti lumu lulikya ne mba mwetoowaze.” Naye lwaki kikulu okuba omwetoowaze? Okuba omwetoowaze kitegeeza ki, era kiki kye kitategeeza? Tuyinza tutya okusigala nga tuli beetoowaze ne mu mbeera enzibu? Mu kitundu kino tugenda kulaba eby’okuddamu mu bibuuzo ebibiri ebisooka. Ate kyo ekibuuzo eky’okusatu kijja kuddibwamu mu kitundu ekiddako.\n4. Omuntu eyeetulinkiriza aba atya?\n4 Bayibuli eraga nti omuntu omwetoowaze yeewala okwetulinkiriza. (Soma Engero 11:2.) Eyo ye nsonga lwaki Dawudi yasaba Yakuwa ‘amuyambe okwewala ebikolwa eby’okwetulinkiriza.’ (Zab. 19:13) Omuntu eyeetulinkiriza aba atya? Omuntu eyeetulinkiriza akola ebintu nga talina buyinza kubikola. Kyokka olw’okuba tetutuukiridde, emirundi egimu twetulinkiriza. Naye ng’ebyo bye tusoma ku Kabaka Sawulo bwe biraga, bwe tutafuba kwewala kwetulinkiriza, tujja kufiirwa enkolagana yaffe ne Yakuwa. Nga woogera ku Yakuwa, Zabbuli 119:21 wagamba nti: “Onenya abeetulinkiriza.” Lwaki Yakuwa tasanyukira bantu ng’abo?\n5. Lwaki kya kabi okwetulinkiriza?\n5 Lwaki kya kabi okwetulinkiriza? Okusookera ddala, omuntu eyeetulinkiriza aba tassa kitiibwa mu Yakuwa Omufuzi w’Obutonde Bwonna. Eky’okubiri, bwe tukola ebintu bye tutaaweebwa buyinza kukola, tuyinza okufuna obutategeeragana n’abalala. (Nge. 13:10) N’eky’okusatu, abalala bwe bakimanya nti twetulinkirizza, tuyinza okuswala. (Luk. 14:8, 9) Okwetulinkiriza tekuvaamu kalungi konna. N’olwekyo, ng’Ebyawandiikibwa bwe biraga, kikulu okuba abeetoowaze.\nOKUBA OMWETOOWAZE KIZINGIRAMU KI?\n6, 7. Omuntu omwetoowaze afaanana atya?\n6 Omuntu omwetoowaze taba wa malala. Omuntu omwetoowaze teyeetwala kuba wa waggulu ku balala. (Baf. 2:3) Omuntu oyo akkiriza ensobi ze era akkiriza okuwabulwa.\n7 Okugatta ku ekyo, omuntu omwetoowaze aba amanyi obusobozi bwe we bukoma, era ekyo kyeyolekera ne mu ngeri gy’akolaganamu n’abalala. Omuntu omwetoowaze asanyusa Yakuwa.\n8. Ebimu ku bintu ebiyinza okulaga nti omuntu takyali mwetoowaze bye biruwa?\n8 Biki ebiyinza okulaga nti omuntu takyali mwetoowaze? Lowooza ku bintu bino wammanga. Ayinza okuba nga yeetwala okuba ow’ekitalo, oboolyawo olw’enkizo z’alina oba olw’okuba alina mikwano gye abalina obuvunaanyizibwa obw’amaanyi mu kibiina. (Bar. 12:16) Oba ayinza okuba ng’ayagala nnyo abalala okumumalirako ebirowoozo. (1 Tim. 2:9, 10) Oba ayinza okuba ng’akakaatika endowooza ze ku balala. (1 Kol. 4:6) Emirundi mingi omuntu ng’oyo ayinza n’obutakimanya nti takyali mwetoowaze.\n9. Biki ebireetera abantu abamu okuba ab’amalala? Waayo ekyokulabirako okuva mu Bayibuli.\n9 Singa omuntu yenna akkiriza okutwalirizibwa okwegomba okubi okw’omubiri, kisobola okumuleetera okuba ow’amalala. Okwagala ennyo ebitiibwa, obuggya, n’obutafuga busungu kireetedde bangi okuba ab’amalala oba okwetulinkiriza. Engeri ezo embi zaaletera abantu gamba nga Abusaalomu, Uzziya, ne Nebukadduneeza okwoleka amalala era Yakuwa n’ababonereza.—2 Sam. 15:1-6; 18:9-17; 2 Byom. 26:16-21; Dan. 5:18-21.\n10. Lwaki tusaanidde okwewala okusalira abalala omusango? Waayo ekyokulabirako okuva mu Bayibuli.\n10 Kyokka waliwo n’ensonga endala eziyinza okuleetera omuntu okwoleka amalala oba okwetulinkiriza. Ng’ekyokulabirako, lowooza ku ebyo ebyogerwako mu Olubereberye 20:2-7 ne mu Matayo 26:31-35. Okuba nti Abimereki yeetulinkiriza n’okuba nti Peetero yayoleka amalala, kyava ku kuba nti abasajja abo baali batwaliriziddwa okwegomba okubi okw’omubiri? Oba kyandiba nti abasajja abo baali tebamanyi bumanya byonna ebyali ebizingirwamu, bwe kityo ne beesanga nga bakoze ensobi? Okuva bwe kiri nti tetusobola kumanya kiri mu mitima gy’abantu, tusaanidde okwewala okusalira abalala omusango.—Soma Yakobo 4:12.\nTUSAANIDDE OKUMANYA EKIFO KYAFFE\n11. Okumanya ekifo kye tulina mu kibiina kya Yakuwa kiyinza kitya okutuyamba okuba abeetoowaze?\n11 Okusobola okuba abeetoowaze, tulina okusooka okumanya ekifo kye tulina mu kibiina kya Yakuwa. Okuva bwe kiri nti Katonda wa ntegeke, buli omu ku ffe amuwa ekifo mu kibiina kye. Wadde nga buli omu ku ffe alina ekifo kya njawulo mu kibiina, buli omu wa muwendo nnyo. Olw’ekisa kye eky’ensusso, Yakuwa awadde buli omu ku ffe ebirabo, obusobozi, n’ebitone ebitali bimu. Tusaanidde okukozesa ebintu ebyo okumugulumiza n’okuyamba abalala. (Bar. 12:4-8) Mu butuufu, buli omu ku ffe Yakuwa amukwasizza obuvunaanyizibwa obw’amaanyi era amusuubira okubukozesa obulungi.—Soma 1 Peetero 4:10.\nTuyinza tutya okukoppa Yesu nga tuweereddwa obuvunaanyizibwa obulala mu kibiina? (Laba akatundu 12-14)\n12, 13. Lwaki tekyanditwewuunyisizza bwe wabaawo enkyukakyuka mu buvunaanyizibwa bwe tulina mu kibiina kya Yakuwa?\n12 Ekiseera bwe kigenda kiyitawo, obuvunaanyizibwa bwe tulina mu kibiina kya Yakuwa busobola okukyuka. Ng’ekyokulabirako, lowooza ku Yesu. Mu kusooka, Yesu ne Kitaawe baali babeera bokka. (Nge. 8:22) Oluvannyuma Yesu yakolera wamu ne Kitaawe mu kutonda bamalayika, obwengula, n’abantu. (Bak. 1:16) Nga wayise emyaka mingi, Yesu yatumibwa ku nsi n’azaalibwa ng’omwana era n’akula. (Baf. 2:7) Oluvannyuma lw’okuwaayo obulamu bwe era n’azuukira, Yesu yaddayo mu ggulu ng’ekitonde eky’omwoyo, era mu 1914 yafuuka Kabaka w’Obwakabaka bwa Katonda. (Beb. 2:9) Kyokka eyo si ye nkyukakyuka eyasembayo mu bulamu bwa Yesu. Oluvannyuma lw’Obufuzi bwe obw’Emyaka Olukumi, Yesu ajja kuwaayo Obwakabaka eri Katonda, “Katonda alyoke abeere byonna eri buli omu.”—1 Kol. 15:28.\n13 Mu ngeri y’emu, naffe ekiseera bwe kigenda kiyitawo, obuvunaanyizibwa bwe tulina mu kibiina kya Yakuwa bukyuka, ng’ekyo emirundi mingi kiva ku ebyo bye tuba tusazeewo. Ng’ekyokulabirako, oyinza okuba nga tewali mufumbo naye kati ng’oli mufumbo. Oba oyinza okuba nga kati wazaala abaana. Oba kiyinzika okuba nti mu myaka gyo egy’obukadde oliko bye weerekereza n’osalawo okuyingira obuweereza obw’ekiseera kyonna. K’obe nga wasalawo otya, ekyo kye wasalawo kyakuleetera okufuna obuvunaanyizibwa obulala oba enkizo endala. Enkyukakyuka ezibaawo mu bulamu bwaffe, ziyinza okutuleetera okwongera ku buvunaanyizibwa bwe tulina mu kibiina oba okubukendeeza. Oli muvubuka oba okuze mu myaka? Oli mulamu bulungi oba olwalalwala? Yakuwa amanyi engeri esingayo obulungi buli omu ku ffe gy’asobola okukozesebwamu mu kibiina kye. Tatusuubira kukola kusukka ku ekyo kye tusobola, era asiima nnyo ebyo bye tukola.—Beb. 6:10.\n14. Okuba abeetoowaze kituyamba kitya okusigala nga tuli basanyufu nga tuweereza Yakuwa?\n14 Yesu yasanyukira emirimu gyonna gye yaweebwanga okukola mu kibiina kya Yakuwa, era tusaanidde okumukoppa. (Nge. 8:30, 31) Omuntu omwetoowaze aba mumativu n’enkizo z’alina mu kibiina. Ebirowoozo bye tabimalira ku nkizo z’atannafuna oba ku nkizo abalala ze baba bafunye. Mu kifo ky’ekyo, afuba okutuukiriza obuvunaanyizibwa bw’alina mu kibiina era aba musanyufu kubanga aba akimanyi nti obuvunaanyizibwa bw’alina buva eri Yakuwa. Mu kiseera kye kimu, assa ekitiibwa mu kifo abalala kye balina mu kibiina kya Yakuwa. Okuba abeetoowaze kituleetera okussa ekitiibwa mu balala n’okubayamba.—Bar. 12:10.\nOKUBA OMWETOOWAZE KYE KITATEGEEZA\n15. Gidiyooni yateekawo atya ekyokulabirako ekirungi mu kwoleka obwetoowaze?\n15 Gidiyooni yateekawo ekyokulabirako ekirungi mu kwoleka obwetoowaze. Malayika wa Yakuwa bwe yamulabikira, Gidiyooni yayogera ebigambo ebiraga nti yali mwetoowaze. (Balam. 6:15) Oluvannyuma lw’okukkiriza omulimu Yakuwa gwe yali amuwadde, Gidiyooni yafuba okutegeera ebyo Yakuwa bye yali amwetaagisa okukola, era n’asaba Yakuwa amuwe obulagirizi. (Balam. 6:36-40) Gidiyooni yali muvumu. Wadde kyali kityo, yali musajja mwegendereza. (Balam. 6:11, 27) Teyakozesa nkizo eyali emuweereddwa kwenoonyeza ttutumu. Bwe yamala okukola omulimu ogwali gumuweereddwa, Gidiyooni yaddayo ewuwe.—Balam. 8:22, 23, 29.\n16, 17. Biki omuntu omwetoowaze by’asooka okulowoozaako nga tannakkiriza buvunaanyizibwa bulala?\n16 Okumanya obusobozi bwaffe we bukoma tekitegeeza nti tetulina kuluubirira nkizo mu kibiina oba kwongera ku buweereza bwaffe. Ffenna Ebyawandiikibwa bitukubiriza okukulaakulana. (1 Tim. 4:13-15) Kati olwo tugambe nti okusobola okukulaakulana tulina kusooka kuweebwa nkizo ndala? Nedda. Tusobola okukulaakulana mu by’omwoyo ne bwe tuba nti tetuweereddwa nkizo ndala. Tusobola okweyongera okukulaakulanya obusobozi Yakuwa bwe yatuwa n’okwongera okukola ebikolwa ebirungi.\n17 Bw’aba tannakkiriza buvunaanyizibwa obumu, omuntu omwetoowaze asooka n’amanya ebizingirwamu. Olwo nno aba asobola okulaba obanga embeera ye emusobozesa okubutuukiriza. Yeebuuza ebibuuzo nga bino: ‘Nnaasobola okutuukiriza obuvunaanyizibwa buno awatali kulagajjalira bintu ebirala ebikulu? Egimu ku mirimu gye nkola nsobola okugikwasa abalala nsobole okutuukiriza obuvunaanyizibwa obupya bwe baagala okunkwasa?’ Bwe kiba nti ekimu ku bibuuzo ebyo aba azzeemu nti nedda, ekyo kiyinza okuba nga kiraga nti kyandibadde kirungi obuvunaanyizibwa obwo buweebwe omuntu omulala asobola okubutuukiriza obulungi. Bwe tusaba Yakuwa atuwe amagezi era ne twekebera mu bwesimbu kisobola okutuyamba okwewala okukola ebintu ebisukka ku busobozi bwaffe. Bwe tuba abeetoowaze kisobola okutuyamba okugaana obuvunaanyizibwa obwo.\n18. (a) Obwetoowaze bunaatukubiriza kukola ki nga tukwasiddwa obuvunaanyizibwa obulala? (b) Okusinziira ku Abaruumi 12:3, omuntu omwetoowaze alina kwetwala atya?\n18 Ng’ekyokulabirako kya Gidiyooni bwe kiraga, bwe tuba ab’okutuukiriza obuvunaanyizibwa obupya obuba butuweereddwa, tulina okukolera ku bulagirizi bwa Yakuwa n’okumusaba atuyambe. Bayibuli etukubiriza ‘okuba abeetoowaze nga tutambula ne Katonda.’ (Mi. 6:8) N’olwekyo, bwe tuweebwa obuvunaanyizibwa obulala, tusaanide okusaba Yakuwa n’okufumiitiriza ku ebyo by’atugamba okuyitira mu Kigambo kye n’ekibiina kye. Tulina okutuukanya amakubo gaffe n’amakubo ga Yakuwa. Ka bulijjo tukijjukire nti ‘obwetoowaze bwa Yakuwa bwe butufuula ab’ekitiibwa.’ (Zab. 18:35) Bwe tuba abeetoowaze tetujja kwetwala kuba ba kitalo, ate era tetujja kwenyooma.—Soma Abaruumi 12:3.\n19. Lwaki tulina okuba abeetoowaze?\n19 Okuva bwe kiri nti Yakuwa ye Mutonzi waffe era ye Mufuzi w’Obutonde Bwonna, omuntu omwetoowaze awa Yakuwa ekitiibwa ky’agwanidde okuweebwa. (Kub. 4:11) Omuntu omwetoowaze aba mumativu n’ekifo ky’alina mu kibiina kya Yakuwa. Omuntu omwetoowaze assa ekitiibwa mu balala, era ekyo kireetawo obumu mu kibiina. Omuntu ng’oyo teyeetwala kuba wa waggulu ku balala, era aba mwegendereza, ekyo ne kimuyamba okwewala okukola ebibi eby’amaanyi. Eyo ye nsonga lwaki abaweereza ba Yakuwa bonna basaanidde okuba abeetoowaze, era abantu ng’abo Yakuwa abatwala nga ba muwendo. Ate watya singa twolekagana n’embeera enzibu? Ekitundu ekiddako kijja kulaga engeri gye tuyinza okwoleka obwetoowaze nga tuli mu mbeera enzibu.


Ebipya bizuuse ku nfa ya Nabukenya owa People...\n“Abaamusse bakimanye nti bongera kunyiiza bantu kwongera kulwanirira ddembe lyabwe”, Kyagulanyi bwe yagambye abakungubazi abaabadde abangi.\nYagambye nti oli bw’atta omuntu wo,tomuwa mukisa mulala kutta waakubiri. Nti poliisi ezze etta abawagizi ba People Power abawerako okuli; Ziggy Wine, Sweet Pepsi, Yasin Kawuma n’abalala naye ng’ekyewuunyisa nti abalina okubakuuma ate be babatta.\nWano we yasinzidde okugamba nti abantu baba balina okwerwanako bwe balaba ng’eddembe lyabwe eribaweebwa Ssemateeka lirinnyirirwa.\nBobi Wine eyabadde mu kuziika Nabukenya e Nabwendo mu ggombolola y’e Muwanga mu disitulikiti y’e Kiboga eggulo yasabye Bannayuganda okuvaayo n’amaanyi beerwaneko kubanga banyigiriziddwa ekisembayo.\nYagambye nti emirundi mingi Bannayuganda bazze bayita mu kunyigirizibwa okw’enjawulo naye nga tebalina gye baloopa. Yajulizza oluyimba lwa ‘Situka Otambule’ ng’agamba nti kino ky’ekiseera okwerwanako okuggyako nga Pulezidenti Museveni agambye ku basajja be bakendeeze ku bukambwe bwe bakozesa.\nNti ku luno tebagenda kusirika nga bwe bazze bakola. Yeebuuzizza nti lwaki Gavumenti eri mu buyinza yagenda mu nsiko ng’egamba nti erwanirira ddembe ly’abantu ate nga kati y’ekaabya Bannayuganda amaziga agajjulujjulu.\nNabukenya yafudde ku Mmande e Nakawa okuliraana akatale bwe yabadde ku bboodabbooda. Poliisi egamba nti bboodabbooda kwe yabadde yatomereganye ne ginnaayo eyabadde eva erudda n’afa olw’ebiwundu.\nWabula Bobi Wine alumiriza kabangali ya poliisi okutomera bboodabbooda Nabukenya kwe yabadde n’afa.\nEyali RDC wa Kampala, Aisha Kabanda nga kati wa People Power era nga y’omu ku bakulembeze mu disitulikiti y’e Butambala yasabye abakyala okuvaayo n’amaanyi nti kubanga ebintu ebinyigiriza abantu essaawa eno bisinga kukwata ku bakyala ate nga n’eyattiddwa naye mukyala.\nYabasabye bakkirize bamme babba baabwe akaboozi ababa bagaanye okugenda n’enkyukakyuka z’ebyobufuzi eziriwo nga bagoberera People Power.\nYagambye nti yamusisinka n’amutegeeza nga bw’ali omuwala omuto ate alina abaana naye asazeewo alwanyise Gavumenti abaana be bafune emirembe mu maaso eyo era afudde ky’ekirooto kye.\nAgamba nti ekiseera kino abaana beetaaga amasomero amalungi n’amalwaliro naye nga bayinza kubifuna nga bali mu bufuzi obw’ekyenkanyi ekiyinza okutuukibwako nga bamaze kusindiikiriza Gavumenti eriko.\nYamalirizza ng’agamba nti abakyala balina okulwana kubanga be basinga okukwatibwako.\nOmubaka wa munisipaali y’e Mityana, Francis Butebi Zaake, yakolokose Gavumenti nti abasajja Pulezidenti Museveni be basse omwana omuto kubanga yabadde ayambadde ebyambalo by’ekisinde kya People Power.\nYanenyezza Palamenti olw’okusirika ng’abantu battibwa n’etavaayo ku nsonga eyo n’eragira ddala nti abantu bali ku lwabwe ne Palamenti eri ku lwayo.\nOkuziika kwabaddeko ba People Power okusinga nga bambadde bimyufu n’obukofiira nga buli akwata akazindaalo asuubiza birungi byereere nga Bobi Wine atuuse mu bukulembeze.\nAba Team Kyagulanyi, Nabukenya mw’abadde nga y’akulira abawala baakaabye n’abamu ne bazirika.\nDavid Ssegawa bba w’omugenzi yayogedde bitono n’agamba nti abasajja baamukubye nnyo awabi kubanga mukyalawe amulekedde abaana bato nnyo abeetaaga okukula ne maama waabwe era awo we yakomye n’akaaba.


Bukedde Online - Abeddiini egaana abantu okwewandiisa babakutte\nOmusajja amufeze obukadde 26 n'awunga\nSsentebe aleppuka na gwa kubba nte\nABEDDIINI y’enjiri abalala 15 bakwatiddwa poliisi lwakubulila ngiri yakugana bantu kwewandiisa mu densite z’eggwanga.\nBya DAMBA WIZIRI\nBagamba nti okwewandiisa kukontana n’ebyawandiikibwa mu bible.\nPoliisi y’e Mbarara eyodde abantu 15, ab’enzikiriza etaategerekese eri ku kyalo Kyabiranga mu ggombolola y’e Bukiro mu disitulikiti y’e Mbarara, abaakubye olukung’aana nga babuulira enjiri egaana abatuuze okugenda okwewandiisa okufuna densite y’eggwanga. Abantu bano bagamba nti abeewandiisa bakontana n’ebyawandiikibwa mu Bayibuli era bagoberera sitaani.\nBaategeezezza nti bo tebasomesa baana baabwe mu masomero ga lukale kwegatta n’abaana abalala era babasomesa Bayibuli yokka.\nAduumira poliisi mu disitulikiti y’e Mbarara, Dickens Bindeeba, yategeezezza nti abaakwattiddwa baakuggulwako emisango egy’enjawulo okuli okutaataaganya enteekateeka za Gavumenti era kyazuuliddwa nti abantu bangi mu ggombolola y’e Bukiru e Mbarara, baabadde baagaana okwewandiisa olw’enjiri ebabuulirwa.\nSsentebe w’eggombolola ya Bukiro, David Tushabe Kitengye, yategeezezza nti oluvannyuma lw’abantu bano okukwattibwa, abatuuze abantu ababadde tebannewandiisa beewandisisizza.\nSsentebe w’ekyalo kino, James Seruwagi, yategeezezza nti eddiini eno tetegeerekeka ngeri gye yajja ku kyalo. Abakkiririza mu ddiini eno abatuuze bonna tebasomeseza baana baabwe mu masomero galukale wabula babasomesa Bayiubuli yokka.\nTushabe Kitengye, agamba nti eddiini eno, tekkiririza mu tekinologiya, era tebakwata ssimu, tebabatwala mu masomero ga lukale kubanga babawa densite omuli ne nnamba 666 gye bagamba nti ya sitaani.\nAbayizi abangi abatuula P.7 lwaki mu S.4 tebatuuka?\nBannamawulire babakutte lwa kusasamaza bantu\nMusaayi akoze embaga mawuuno\nFDC eronze Ogutu okukulira oludda oluvuganya Gavt., Mafabi bamugobye\nMuseveni awadde Nyakairima obwa Minisita: Amusikizza Katumba Wamala mu UPDF


Ekigobensonga (Dialectics) - Wikipedia\nOmuzimbi w'emiramwa Muwanga akozesa emiramwa:\n(i)Ekigobensonga=Ekikolwa eky'okugoba ensonga (Dialectics)\n(ii) Eggobansonga = Essomo erigoba ensonga ( Dialectic)\n(iii) Ekigobansonga= Ekibalangulo ekigoba ensonga (Variation Math)\nEkigobensonga kwe kukontana okutwala entabaganya mu maaso.Mu kukubaganya ebirowoozo okugoba ensonga kitegeeza:\n(a) Okunoonya okumanya\n(b) Okunoonya amazima\n(d)Okunoonya enjawulo eri mu bifaanagavu n’obumu bw’ebyawukanu\n(e)Okunoonya obumu bw’ebikontana\n(f) Okwekebejja ensonga okuva ku buli ludda oba okuva ku nsonda ez’enjawulo\nEEkigobensonga(dialectics) n’olwekyo ssomo erikwata ku nsonga ezo waggulu.\nToyinza kunnyonnyoka mulamwa gwa “ntabaganyabantu”( society) nga tofunye kutegeera mulamwa gwa ggobansonga (akakwate ak’ensonga akali ku buli kintu n’ekirala mu butonde). Eggobansonga (dialectics) kikwata ku bumu bwa kukontana okuli mu butonde ne mu ntabaganya, ekikuumira buli kintu awamu.\nEkibeezaawo buli kimu kukontana wakati wakyo n’ekirala oba munda mwakyo mwennyini. Emboozi teyinza kuba nnyuvu singa abateesa baba n’endowooza emu nga tewali aleetayo kirowoozo kya njawukana.\nAmateeka g’obutonde agafuga obwengula gonna “mateeka ga “ggobansonga” (laws of dialectics), mw’olabira obumu bw’ebikontana obw’ekyewuunyo, obwengula na buli ekibulimu kwe buyimilidde.\nOkukontana okuli mu bwengula kwe kukuuma buli kimu okulabika mu nsengeka ey’ekibalo mwe kiri mu ngeri y’emu okukontana okuba mu ntabaganyabantu bwe kuvuga enkulaakulana zonna eziba mu ntabaganya.\nTewali kugenda mu maaso awatali kukontana. Okukontana kuno kwe kukwataganya buli kintu n’ekirala mu nsengekera y’obutonde (in the natural system).\nOkusinziira ku ndowooza y'eekigobensonga(dialectical thinking) , buli kintu kirina akakwate n’ekirala ne bwe biba nga mu nkula birabika okuba nga bya njawulo.\nEno y’ensonga lwaki “omugobansonga” (dialectician) atuuka ku kumanya okutuufu (ensonga) ng’anoonya enjawulo wakati w’ebifaanagana ate n’atuuka ku kumanya obumu bw’ebitafaanagana oba ebikontana ng’anoonya obumu bwayo. N’olwekyo okumanya kuva mu kunoonya na kuzuula bumu bwa bikontana n’enjawulo eri wakati w’ebifanagana.\nMu kumanya enneeyisa n’enkula y’entabaganya, ky’osooka okumanya kwe kuba nti tewali kitaliiko kukontana era ssinga tewaaliwo kukontana tewandibaddewo nkulaakulana yonna mu ntabaganya ne mu bwengula bwonna okutwalira awamu.\nOkukontana kwe kuleetawo okutambula kwa buli kintu. Omuntu okusobola okutambula obulungi nga adda mu maaso walina okubaawo okukontana wakati w’emikono n’amagulu ge.\nGezaako otandike okutambula n’okugulu kwo okwa kkono olabe oba omukono gwo ogwa kkono tegudde mabega nga gulinga oguwakanya okugulu okugenze mu maaso. Buli lw’okuba oluta ng’odda mu maaso omukono oguli ku ludda lw’okugulu okugenze mu maaso nga gudda emabega. Okwo sikukontana okukutwala mu maaso?\n2.2 Ekigobensonga mu mbeera y’ebyenfuna.\nEkigobensonga (okukontana) mu mbeera y’ebyenfuna kwe kukontana okuviirako enkyukakyuka ez’omuggundu mu mbeera y’entabaganya ey’ebyenfuna mu byafaayo era kino kintu kya byafaayo.\nN’olwekyo enkyukakyuka mu byobufuzi nakyo kintu kya byafaayo mu ngeri y’emu enkyukakyuka mu byenfuna bwe kiri ekintu eky’ebyafaayo kubanga okukontana mu mbeera ezibaddewo kwe kuvaako enkyukakyuka zino.\n2.3 Obuzimbe bw’entondeka y’ebyobugagga mu byobufuna (political economy) bunnyonnyolwa n’emiramwa emikulu ebiri:\n(i)\tOmusingi gw’ebyenfuna (Economic base)\n(ii)\tSebasitula oba sebuzimbe (Superstructure)\nWaliwo “akakwate ak’ensonga” era akayitibwa “akakwate akatasattululwa” (dialectical relationship) wakati w’Omusingi gw’Ebyenfuna ne Sebasitula; buli sebasitula lw’akyuka nga n’omusingi gw’ebyenfuna gukyuka okukondera obwetaavu ate era kino kiri bwe kityo buli musingi gwa byanfuna lwe gukyuka.\nOmusingi gw’ebyenfuna gukolebwa omutindo gwa tekinologiya ne sayansi awamu n’enkolagana z’ebyenfuna ate Sebasitula akolebwa ebitongole by’obukulembeze nga ebibiina by’obufuzi, enkola z’amateeka, ebyengigiriza, eddiini, eby’obuwangwa, eby’okwerinda, kooti ne palamenti, okunokoolayo ebimu.\nBino bigyidwa ku "https://lg.wikipedia.org/w/index.php?title=Ekigobensonga_(Dialectics)&oldid=22280"\nLast edited on 21 Gwakubiri 2017, at 09:51\nLuno olupapula lwasemba okukyusibwamu ku 09:51, 21 Gwakubiri 2017.


Okukuuma Omukwano, Oteekwa Okubeera ow’Omukwano\nOmukwano gwesigama ku kwagala. Gy’okoma okuyiga ebikwata ku Yakuwa, gy’okoma okweyongera okumwagala. Okwagala kw’olina eri Katonda bwe kuneeyongera, n’okwagala kw’olina okumuweereza nakwo kujja kweyongera. Kino kijja kukuleetera okufuuka omuyigirizwa wa Yesu Kristo. (Matayo 28:19) Bwe weegatta ku kibiina ekisanyufu eky’Abajulirwa ba Yakuwa, osobola okubeera mukwano gwa Katonda olubeerera. Kiki ky’oteekwa okukola?\nOteekwa okulaga okwagala kw’olina eri Katonda ng’ogondera amateeka ge. “Kubanga kuno kwe kwagala kwa Katonda ffe okukwatanga ebiragiro bye: era ebiragiro bye tebizitowa.”—1 Yokaana 5:3.\nTeeka mu nkola by’oyiga. Yesu yagera olugero olulaga kino. Omusajja ow’amagezi yazimba ennyumba ye ku lwazi. Omusajja omusirusiru yazimba ennyumba ye ku musenyu. Omuyaga ogw’amaanyi bwe gwajja, ennyumba eyazimbibwa ku lwazi teyagwa, naye ennyumba eyazimbibwa ku musenyu yagwa n’okugwa okw’amaanyi. Yesu yagamba nti abo abawulira enjigiriza ze ne bazigoberera balinga omusajja ow’amagezi eyazimba ennyumba ku lwazi. Naye abawulira enjigiriza ze ne batazigoberera balinga omusajja omusirusiru eyazimba ku musenyu. Ku bombi, ggwe wandyagadde kubeera musajja wa ngeri ki?—Matayo 7:24-27.\nOkwewaayo. Kino kitegeeza okutuukirira Yakuwa mu kusaba n’omutegeeza nti oyagala okukola by’ayagala emirembe gyonna. Okukola Katonda by’ayagala kiraga nti oli muyigirizwa wa Yesu Kristo.—Matayo 11:29.\nOkubatizibwa. “Batizibwa weenaazeeko ebibi byo ng’okoowoola erinnya lye.”—Ebikolwa 22:16, NW.\nWenyigire mu bujjuvu mu kuweereza Katonda. “Buli ky’okola, kikole n’emmeeme yo yonna ku bwa Yakuwa, so si ku bwa bantu.”—Abakkolosaayi 3:23, NW.


Obwongo bwe buduumira buli kitundu kya mubiri gw'omuntu okutuukiriza ebikolebwa byonna omuli: okunyiiga, okuseka, okulya, okutambula, okulowooza n'ebirala.\nEra bw'olaba omwana ng'asooba mu by'akola oba nga waliwo by'atakola bulungi, oluusi abeera n'ekizibu ku bwongo, kale teri muzadde yandyagadde kulaba mwana we ng'aliko ekizibu ku bwongo, kuba ate ebimu ku bivaako kino, ate biyinza okuziyizibwa, ssinga aba alabiddwa nga bukyali.\n1. Okukaaba: Kano ke kabonero akasookera ddala okwoleka obwongo bw'omwana nti bukola. Ssinga omwana takaaba nga yaakazaalibwa, beebo be bagamba nti akooye, kitegeeza n'obwongo buba bukooye, ate obwongo bwe bukoowa, bukooya buli kitundu kya mubiri, kuba buba tebufuna bulungi mpewo ey'obulamu.\n2. Okuyonka: Omwana olumuteeka ebbeere mu kamwa, ayasama ekitegeeza obwongo bwe bukola bulungi, ssinga olimuteekako n'ateenyeenya, manya nti waliwo ekizibu n'obwongo bwe.\n3. Okubuusa omwana: Omwana bw'omubuusa atya n'akwatibwa ensisi n'awanika emikono mu bbanga ne yeekanga, oluusi n'akaaba, oyo obwongo buba bukola bulungi, bwatafaayo, manya obwongo buliko ekizibu.\n4. Okunyweza: Ssinga okwata omwana mu ngalo, naye n'akwata akagalo ko akamu n'akanyweza omanya nti obwongo bukola bulungi, ssinga tafaayo kitegeeza obwongo buliko ekizibu.\n5. Okumwenya: Omwana bw'aweza emyezi esatu, atandika okumwenya bw'atakikola wabaawo ekikyamu.\n6. Okwekyusa: Ku myezi esatu, omwana aba asobola okuyimusa omutwe gwe n'ekifuba, ate ku myezi ena ng'asobola okukyukira ku lubuto lwe n'adda ku mugongo.\nKu mwaka ogumu ng'asobola okuyita maama oba taata, bw'asukka omwaka ebigambo bitandika okweyongera ne bisukka mu bigambo mwenda. Ku myaka ebiri ng'agatta ebigambo nti, maama, taata, n'okutandika okukola emboozi ennyimpi. Ssinga asooba mu kwogera wabaawo obuzibu.\n11. Enkozesa y'emikono: Omwana bw'aba tannaweza myaka ebiri, tetumusuubira kukozesa mukono gumu, ebiseera ebyo aba tannayawulawo mukono ki gw'alina okukozesa, aba akozesa gyombi mu buli ky'akola, ssinga ayawulako omukono ogumu, wabaawo ekizibu n'obwongo bwe.\n13. Okwawula amaloboozi: Ku mwaka gumu n'ekitundu, omwana atandika okwawula amaloboozi g'abantu abamuli okumpi n'abo b'atamanyi, era nga bw'awulira eddoboozi ly'omuntu gw'amanyi asanyuka, awo obwongo buba bukula bulungi.\n14. Okugoberera ekintu: Ku myezi mukaaga omwana bw'omusuulira ekintu wansi aba asobola okukirondawo n'engalo ze zonna oba ekikonde, wadde ziba tezinywezezza. Ku mwaka ng'asobola okukirondawo n'engalo ze bbiri ensajja n'egiddirira naye nga tanywezezza, ate bw'asukkawo aba asobola okukinyweza n'engalo ezo ebbiri, kino bw'okiraba manya obwongo buli bulungi.\n15. Okuzannya: Kamu ku bubonero obwenkukunala kw'olabira obwongo bw'omwana akula obulungi. Waliwo amatoffaali agakolebwa abaana okuzannyisa, gano ssinga ku mwaka ogumu asobola okuzimbayo emu, n'agenda ng'ayongerako nga bw'akula omanya akula bulungi.\n16. Enkozesa y'amaaso: Engeri omwana gy'akozesaamu amaaso ge eraga obwongo bwe oba bukola bulungi oba buliko ekizibu, Ssinga akoppa ebintu ebyo by'alaba naye n'abikola, kitegeeza obwongo bukula bulungi, naye ssinga akitunuulira n'atabaako ky'akola, kiraga obwongo buliko ekikyamu.\n17: Ku myaka esatu: Omwana abeera asobola okweyambaza engoye ng'ayambiddwaako.\n18. Ku myaka etaano: Aba asobola okukuba ebifaananyi ebirungi ddala ebimuweereddwa, ng'asobola okweyambaza n'okweyambula engoye, era wano ng'asobola okwawula nti muwala oba mulenzi ng'amanyi n'ennyambala y'abawala n'abalenzi.\nOmwana okuyonka amabeere emyezi omukaaga egisooka nga talidde kintu kirala, afuna ebirungo byonna bye yeetaaga okuzimba obwongo n'omubiri gwe, n'akula bulungi.


Yusufu—Omuddu Eyagondera Katonda | Ekitabo ky’Abaana\nBISOME MU Afrikaans Albanian American Sign Language Amharic Argentinean Sign Language Armenian Azerbaijani Azerbaijani (Cyrillic) Basque Bassa (Cameroon) Batak (Karo) Batak (Toba) Bicol Bislama Boulou Brazilian Sign Language British Sign Language Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Colombian Sign Language Croatian Cuban Sign Language Czech Dangme Danish Dutch Ecuadorian Sign Language Edo Efik English Estonian Ewe Fijian Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italian Sign Language Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangal Kwanyama Latvian Lhukonzo Lingala Lithuanian Lomwe Low German Lucholi Luganda Luo Luswayiri Lutoro Luwalabu Macedonian Macua Malagasy Malay Malayalam Mam Marathi Maya Mazatec (Huautla) Mexican Sign Language Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyaneka Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Sinhala Slovak Slovenian Spanish Spanish Sign Language Sranantongo Sunda Swati Swedish Tagalog Tahitian Tamil Tandroy Tarascan Tatar Telugu Thai Tiv Tiv Tojolabal Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nYusufu yali omu ku baana ba Yakobo abaali basembayo obuto. Baganda be baakiraba nti taata waabwe yali asinga kwagala Yusufu. Olowooza ekyo kyabayisa kitya? Baakwatirwa Yusufu obuggya era ne bamukyawa. Yusufu bwe yaloota ebirooto ebyali byewuunyisa, yabibuulirako baganda be. Baganda be baalowooza nti ebirooto ebyo byali bitegeeza nti ekiseera kyandituuse ne bavunnamira Yusufu. Ekyo kyabaleetera okweyongera okumukyawa!\nLumu baganda ba Yusufu bwe baali balunda endiga okumpi n’ekibuga Sekemu, Yakobo yatuma Yusufu agende alabe baganda be bwe bali. Baganda be bwe baamulengera, baagamba nti: ‘Laba ssekalootera wuuyo ajja. Ka tumutte!’ Baamukwata ne bamusuula mu kinnya ekiwanvu. Naye Yuda, omu ku baganda be, yagamba nti: ‘Tetumutta! Waakiri tumutunde mu buddu.’ Bwe kityo, Yusufu baamuguza abasuubuzi Abamidiyaani abaali bagenda e Misiri. Abasuubuzi abo baamugula ebitundu bya ffeeza 20.\nOluvannyuma baganda ba Yusufu baakwata ekyambalo kye ne bakinnyika mu musaayi gw’embuzi, ne bakiweereza taata waabwe ne bamugamba akikebere alabe obanga kye kyambalo ky’omwana we. Yakobo yalowooza nti ensolo enkambwe yali esse Yusufu. Ekyo kyamunakuwaza nnyo era tewali n’omu yali ayinza kumubudaabuda.\nBwe baatuuka e Misiri, abasuubuzi abo Yusufu baamuguza omukungu ayitibwa Potifaali, Yusufu n’afuuka omuddu we. Naye Yakuwa yali wamu ne Yusufu. Potifaali yakiraba nti Yusufu yali mukozi mulungi era nti yali yeesigika. Nga wayise ekiseera kitono, Yusufu yakwasibwa obuvunaanyizibwa obw’okulabirira ebintu bya Potifaali byonna.\nMukyala wa Potifaali yakiraba nti Yusufu yali alabika bulungi nnyo era nga wa maanyi. Buli lunaku yagambanga Yusufu okwebaka naye. Kiki Yusufu kye yakola? Yagaana okwebaka naye era n’amugamba nti: ‘Sisobola kwebaka naawe kubanga ekyo kikyamu. Mukama wange anneesiga ate ggwe oli mukazi we. Bwe nneebaka naawe nja kuba nkoze ekibi mu maaso ga Katonda!’\nLumu mukyala wa Potifaali yagezaako okukaka Yusufu okwebaka naye. Yakwata ekyambalo kye naye Yusufu n’amwesimattulako n’adduka. Potifaali bwe yakomawo awaka, mukyala we yamugamba nti Yusufu yali ayagala kumukwata. Omukyala oyo yali alimba. Potifaali yanyiiga nnyo era n’asiba Yusufu mu kkomera. Naye Yakuwa teyeerabira Yusufu.\n“Mwewombeeke wansi w’omukono gwa Katonda ogw’amaanyi, alyoke abagulumize ng’ekiseera kituuse.”—1 Peetero 5:6\nEbibuuzo: Baganda ba Yusufu baamuyisa batya? Lwaki Yusufu yasibibwa mu kkomera?\nOlubereberye 37:1-36; 39:1-23; Ebikolwa 7:9\nEbikwata ku Batabani ba Yakobo\nWandyeyisizza otya singa muganda wo oba mwannyoko oba mukwano gwo aweebwa ekintu kye wandyagadde okuba nakyo?\nYusufu Atundibwa mu Buddu\nWanula ekifaananyi kino eky’okusiiga okisindike ku pulinta era olage ebintu bibiri ebitakwatagana n’ekyo Bayibuli ky’eyogera\nKakkaadi Akakwata ku Potifaali\nWanula kakkaadi kano omanye ebisingawo ku Potifaali, eyali mukama wa Yusufu ng’ali e Misiri.


Abanene 4 mu ofiisi ya Ssabaminisita okuli n'omuwandiisi omukulu bakwatiddwa lwa kwongeza miwendo gya mmere - Watchdog Uganda\nOmuwandiisi owe nkalakkalira Christine Guwatudde Kintu omu ku baakwatiddwa olw'okwongeza emiwendo gye mmere ya banaku\nABANENE mu Offiisi ya Ssabaminisita amaaso ga bamyuse bwe bakwatiddwa mu misango egyekuusa ku kwongeza emiwendo gye mmere gye babadde balina okugula ewebwe abantu abatalina kyakulya oluvanyuma lwe kirwadde kya COVID 19 okuzinda ensi nga ne Uganda mwogitwalidde.\nKino kiddiridde ebibadde biyitingana nga abakulu mu offiisi eno bwe befunyiridde okwogereza abantu abalina okuguza Gavumenti emmere omuli obuwunga bwa Kasooli saako ne bijanjaalo babeeko ensimbi ze bongeramu ne kigendererwa eky’okufiiriza Gavumenti omusimbi omungi.\nNga Kino kye kyatabudde omukulembeze we Ggwanga Yoweri Kaguta Museveni oluvanyuma lw’okufuna ku lugambo luno amangu ago naalagira akakiiko ke yateekawo okulwamnyisa obukenuzi akakulemberwa mu nnamaggye Lt. col. Edith Nakalema okukola okunoonyereza nga bwakisanga nga kituuufu abakwate mangu.\nNakalema amangu ago yasindise basajja be okuzuula ekyabadde kigenda mu maaso, era baagenze okukkakkana nga ddala kituufu waliwo ekkobaane ly’okunyaga ensimbi za Gavumenti nga bayita mu kugula emmere, era nalagira bakwatibwe.\nAbakwatiddwa kuliko omuwandiisi owe nkalakkalira mu offiisi ya Sabaminisita Christine Guwatudde Kintu, Pmubalirizi omukulu mu offiisi eno Joel Wanjala, Omumyuka wa komisona avunanyizibwa ku kugula ebintu mu Offiisi enoFred Lutimba n’omukulu avunanyizibwa ku bibamba ne bigwa bitalaze mu offiisi eno Marti Owor.\nBano mu kiseera kino bali mu kukunyizibwa bambega ba Poliisi okusinziira ku kiwandiiko ekifulumiziddwa akakiiko akatekebwawo Pulezidenti okulwanyisa obukenuzi.


Bukedde Online - KCCA efulumizza pulaani y'ekisaawe ekipya\nKCCA efulumizza pulaani y'ekisaawe ekipya\nAbawagizi e Iganga bakubye omwana lwa kubayeeya\nTtiimu ya KCCA bagiyiyeemu kavu wa bukadde...\nKCCA etandise okunoonya ssente z'okuzimba ekisaawe.\nPulaani y'ekisaawe nga bwe kigenda okufaanana\nKCCA FC eyolekedde okubeera ttiimu egenda okusinza ekisaawe eky'omulembe mu Uganda okusinziira ku ntegeka ez'omu maaso ezaayanjuddwa aba kiraabu eno nga bakulirwa Executive Director wa Kampala Jennifer Musisi.\nKu nsonga eno KCCA bayise amakkampuni amanene okuli Total, MTN, Airtel, n'amalala okwegatta ku kiraabu nga bateekawo ensimbi ez'okuzimba ekisaawe.\nZino ze zimu ku ntegeka ezaayanjuddwa aba KCCA eri abawagizi, abavujjirizi b'ensimbi wamu n'ab'amawulire ku kijjolo ekyabadde ku Imperial Royal Hotel.\nEntegeka zino zisuubirwa okugenda mu maaso oluvannyuma lw'okumaliriza ekisaawe eky'ekiwempe ekigenda okusooka mu Uganda okusambirwako emipiira gya liigi ekisuubirwa okumaliririzibwa mu February omwaka guno.\nEkisaawe ekipya kisuubirwa okubaako amaduuka, woteeri, wofiisi ez'omulembe, paakingi wamu ne Paviliyoni ku buli kudda lw'obuwanvu bw'ekisaawe n'ebipya ebirala bingi.\nAwatuulibwa nga balaba omupiira.\n"Tunoonya amakkampuni aganaatuteekamu ensimbi era tumaze okugalaga we ganaafuniramu mu birango ku kisaawe. Omulimu gusuubirwa okutandika ekiseera kyonna nga tuzimbe akafo akafunda wabula nga kajjayo ekifaananyi kya Kampala ow'omulembe.\nTwaguze ne yiika z'ettaka ttaano okuva mu Buganda Land Board e Kitebi nga kwe kujja okuba pulojekiti ezigaziyiddwa okutumbula eby'emizannyo mu mu kitongole kya KCCA\nkifuuke endabirwamu ebitongole ebirala n'amakiraabu okulabirako," Musisi bwe yategeezezza.\nEkisaawe ky'ekiwampe kya KCCA Phillip Omondi Stadium kyali kisuubirwa okuggwa nga kissiddwako ekiwempe mu November wabula enkuba n'etataaganya emirimu nga kati kisuubirwa kuggwa mwezi gujja. Kino kyazimbibwa ku pulojekiti eyitibwa FIFA Challenge eyaweebwa eyali\nPulezidenti wa FIFA, Sepp Blatter gye yawa Uganda okutumbula emizannyo.\nkuzimba, kuzannya, kusamba kisaawe\nAb'Obutiko bajaganyizza okuwangula Emmamba Gabunga\nBakansala abaalondeddwa bajja kwanguyizza bameeya emirimu\nAbawanguddwa ku bwammeeya balaze kye bazzaako


Ssaabasajja Asiimye Abaami Be - Radio Simba - Ennene\nSsaabasajja asiimye abaami be\nSsaabasajja Kabaka asiimye naawa abaami be ensimbi obukadde kkumi na butaano n’ekitundu (15, 500,000) zibayambeko mu kwongera enkulaakulana mu bitundu byabwe wamu n’okwongera amaanyi mu nteekateeka z’obwakabaka.\nZino zensimbi Ssaabasajja Kabaka zeyabawa mu kukuza olunaku lwa Gavumenti ez’ebitundu ne bulungibwansi e Ntenjeru mu Kyaggwe omwaka oguwedde.\nMu nkola eyagunjibwawo obwakabaka ey’okusala empaka ku mitendera egy’enjawulo okuli; e gombolola esinze okutuukiriza enteekateeka z’obwakabaka wamu n’okuteekawo enkulaakulana ku mbuga zaabwe, e Ssaza erisinze okuteekawo enkulaakulana, obwerufu, okukuuma ebiwandiiko, n’okujjumbira enteekateeka z’obwakabaka, omulimi asinze okwerwanako nga muvubuka n’ebirala.\nBwabadde abakwasa cheque, Minisita omubeezi owa Gavumenti ez’ebitundu owek Joseph Kawuki, abakuutidde okukozesa obulungi ensimbi Beene zaabawadde bekulaakulanya nga bongerako ku nkulaakulana gyebatuuseeko mu bitundu byabwe.\nEnsimbi zigabanyiziddwa mu mitendera esatu;\n1.E Gombolola esinze okwekulaakulanya mu 2018\nSsaabaddu ntenjeru 1m,\nMutuba iii Makindye 500,000,\nSsaabagabo nsangi 500,000,\nMumyuka Mukungwe 500,000)\n2. E Ssaza eryasinga amalala\n3. Omulimi asinze okwerwanako\nSseruyange Ronald (Bugerere 1.5m)\nGodfrey Ssebunya (Buddu 1m)\nKakeeto Ben (Buddu, 500,000).


Bukedde Online - Abakozesa 'Social Media' balabuddwa ku kwepena omusolo ogwa 200/-\nAbakozesa 'Social Media' balabuddwa ku kwepena omusolo ogwa 200/-\nEbya Sharita bibi; Omusajja gweyafunye omupya...\nEKITONGOLE ekivunaanyizibwa ku kuluhhamya eby’empuliziganya mu ggwanga (UCC) kiragidde kkampuni z’amasimu eziguza abantu yintanenti zigule tekinologiya alondoola n’okukugira abeewala okusasula omusolo ogwa 200/-.\nGavumenti olwaleese omusolo gwa OTT tax gw’osasula okufuna emikutu gya ‘social media’, n’abantu ne basala amagezi okukozesa emikutu nga VPN (Virtual Private Network) n’emirala okwewala okugusasula.\nWano UCC w’esinzidde okulagira ab’amasimu ku beepena omusolo. Bino byavudde mu nsisinkano gye baatuddemu eggulo, omwabadde Ying. Godfrey Mutabaazi akulira UCC, ekitongole ekiwooza emisolo URA, kkampuni z’amasimu n’ebitongole bya gavumenti ebirala.\nAvunaanyizibwa ku nsonga z’abantu abakozesa emikutu gy’empuliziganya mu UCC, Ibrahim Bbosa yategeezezza Bukedde nti mu nsisinkano bakkaanyizza nti kkampuni z’amasimu zirina okugula tekinologiya ono n’okusomesa abantu ebirungi ebiri mu kuwa omusolo gwa OTT(Over The Top) ogwatandise ku Ssande.\nMinisita w’Ebyensimbi Matia Kasaija omusolo guno yagwanjudde nga June 14, 2018 ng’asoma bajeti. UCC n’ebitongole ebirala baasazeewo okuddamu okusisinkana nga wayiseewo wiiki bbiri bongere okwetegereza ebyasaliddwaawo we bituuse.\nN’abakozesa amasimu tebatudde. Eggulo baatutte omusango mu kkooti etaputa Ssemateeka nga bawawaabira gavumenti ne UCC olw’omusolo gwa 200/- omuntu gw’alina okusasula buli lunaku okusobola okufuna empeereza ku WhatsApp, Facebook, twitter n’emirala.\nAbaddukidde mu kkooti kuliko: Daniel Opio, Moses Baguma, Emmauel Okiror, Silver Kayondo ne Raymond Mujuni nga bali wamu ne kkampuni ya Cyber law Initiative Uganda Ltd.\nBagamba nti omusolo guno gwayisibwa lwa nsonga za byabufuzi si lwa bulungi bwa bantu era gumalako abantu eddembe lyabwe.\nBaawadde ensonga nti gugenda kuyingirira nnyo ebyenfuna by’abantu n’okuyingirira emikutu gy’amawulire egikozesa yintaneti okuguza abantu amawulire ne bagasomera ku ‘website’.\nBagamba nti gugenda kulemesa abantu okutandikawo emirimu so nga gavumenti ebakubiriza okubeera abayiiya.\nUCC bagivunaana okukkiriza URA okuggya ku bantu omusolo guno era baagala ennyonnyole lwaki gavumenti tewa bantu yintaneti ya bwereere ng’amawanga amalala bwe gakola.\nOmusolo tegwakomye ku bakozesa WhatApp, wabula n’abakozesa Mobile Money okusindika ssente bakaaba kubanga ssente ezisalibwako ng’oteeka ssente ku ssimu n’okuggyayo zeeyongedde.


Kabushenga asabye Palamenti eggyewo omusolo gwa ttivvi\nROBERT Kabushenga, akulira kkampuni ya Vision Group efulumya ne Bukedde asabye Palamenti ekole ennongoosereza mu tteeka ly’ebyempuliziganya baggyewo omusolo omupya gwe baateeka ku mikutu gya ttivvi ne leediyo kuba byandireetera emikutu egimu okuggalawo olw’obutakola magoba.\nKabushenga yasinzidde mu kakiiko ka Palamenti akakola ku bya kompyuta ne tekinologiya gye yabadde ayitiddwa ng’akulira Vision Group n’abakulira ebitongole ebivunaanyizibwa ku byempuliziganya okuli; Uganda Institute of Information and Communications Technology ne National Information Techonology Agency (NITA).\nBaabadde bayitiddwa akakiiko okuwaayo endowooza yaabwe ku kusaba kwa minisita w’ebyempuliziganya kwe yatwala mu Palamenti ng’ayagala bamuwe obuyinza okuleeta ebiragiro ebisobozesa etteeka okukola nga tamaze kubiyisa mu Palamenti.\nKabushenga yasabye akakiiko nti nga bwe baagala okukola ennongoosereza, bandibadde bakkiriza ne bakyusa mu tteeka, kuba mulimu akawaayiro akalagira okuggya omusolo omupya gwa bitundu bibiri ku buli 100 ku mikutu gya ttivvi ne leediyo.\nYagambye nti mu kiseera kino emikutu gino gisasula layisinsi n’omusolo mu URA.\nYategeezezza nti bwe bagattako okuwooza omusolo ogw’ebitundu ebibiri ku magoba wandyesanga nga giggaddewo olw’obutakola magoba.\nAbakulira ebitongole bonna abaayitiddwa baawagidde ekya minisita okuweebwa obuyinza obumukkiriza okuleeta ebiragiro ebiruhhamya etteeka eribeera liyisiddwa.\nBaagambye nti kino tebakirinaako buzibu kuba kijja kuleeta obwangu mu nzirukanya y’emirimu. Kyokka ababaka ba Palamenti abatuula ku kakiiko kano akakubirizibwa Maxwell Akora (Maruzi County/Apac) abasinga tebakkaanyizza na ndowooza eno, baagala Minisita ayite mu Palamenti.\nAbabaka baategeezezza nti tewali bwetaavu bwa nnongoosereza mu tteeka lya mpuliziganya erya Uganda Communications Act, kuba n’etteeka lye nnyini bukya liyisibwa teriteekebwanga mu nkola.


Bukedde Online - Eby'omubaka Kato Lubwama okulwanira ku ttivi nga bamuyeeya obutamanya Luzungu byongedde okulanda\nEBYOMUBAKA Kato Lubwama okupacca eyabadde amuyeyereza obutamanya Luzungu empi ng’ali ‘layivu’ ku Spark TV byongedde okulanda akakiiko akavunaanyizibwa ku biwererezebwa ku mpewo aka UCC bwe katadde akazito ku baddukanya ttivi eno okunyonnyola ebyabaddewo ne katiisa n’okugyiggyako layisinsi singa eremwa okwennyonnyolako mu ngeri ematiza.\nOmubaka Kato Lubwama\nKino kiddiridde omubaka wa Lubaga South, Kato Lubwama , okuva mu mbeera n'apacca omutegesi w'ebivvulu Andy Mukasa empi bwe yabadde ku pulogulaamu ya ‘Koona' ku Lwokutaano December 21 ng'amulumiriza obutamanya Luzungu kye yagambye nti kye kimugaana okwogera mu palamenti.\nMukasa yalumirizza Kato Lubwama nti mu palamenti gy'ali basajja bagezi nnyo ng'ate bamanyi Oluzungu Kato lw'atamanyi n'agamba nti kye kimugaana okwogera, Era ne yebuuza lwaki Kato Lubwama tavangayo kulwanirira Bobi Wine mu bizibu by'alina ne gavumenti ng'ate muyimbi munne.\nKato yamusoomozezza nti oba ayagala (okumanya nti alumanyi) pulogulaamu eyabadde ey'Oluganda bagizze mu Luzungu abalageko ky'alinawo. Kyokka bwe baayongedde okumuyeeya (okusinziira ku katambi akasasaanidde ku mikutu gy'empuliziganya ) n'ava mu mbeera n'asituka n'apacca Mukasa empi era n'afuluma.\nAkulira akakiiko akavunaanyizibwa ku biwerezebwa ku mpewo aka UCC Godfrey Mutabaazi olwalabye bino n'afulumya ekiwandiiko ku mukutu gw'akakiiko aka Twitter n'awa Spark ennaku 14 yewozeeko ng'ennyonnyola lwaki tegibwako layisinsi olw'okulemnererwa okukuuma amateeka agafuga ebiwerezebwa ku mpewo.\nEra yalagidde eyabadde awereza pulogulaamu eyo Miles Rwamiti ayamirizibwe ne pulogulaamu ye wamu n'agiteekateeka (producer).\nYabalagidde abaddukanya ttivi eno okunnyonnyonyola ebyaliwo ebyavaako embeera eno n'ebyadirira nga bimaze okuggwaako bawereze n'akatambi akalaga embyadirira mu bwangu.\nMinisita w'ebyamawulire Frank Tumwebaze yategeezezza ku mukutu gwe ogwa Twitter nti ekikolwa kino n'agamba nti bwe kuba ekituufu kyakontanye n'ematteeka agafuga ebiwerezebwa ku mpewo.\nAmerika ewadde Uganda obukadde bwa ddoola 406 okulwanyisa Siriimu\nBebi Yanka akomeddewo Amora Powers\nBebi Yanka anakkiriza okusaba kwa Claudia?\nYiina asazeewo yeesonyiwe Angello


Bukedde Online - Twekobe ewedde - Katikkiro Mayiga\nAsingiddwa ogw'okusobya ku bbujje\nAbadde yaakalondebwa ku LC afudde kikutuko\nKatikkiro Mayiga ng'annyonnyola\nKATIKKIRO Charles Peter Mayiga agambye nti teri muntu agenda kukyusa bintu bya Buganda n’okubikulaakulanya wadde banaleeta Abachina okuggyako Abaganda bennyinni.\nAsabye buli muntu okuweereza Obuganda obutaweera okutuusa lwe bulituuka ku ntikko. Bino yabyogedde ku Lwokutaano ng’alambula omulimu ogukolebwa abantu ba Kabaka okuli ab’ekibiina ky’Abaganda Nkerettanyi abali ku mulimu gw’okuzimba bbugwe ku Twekobe mu Lubiri e Mmengo. ‘‘Njagala ebibiina byonna birabire ku Baganda Nkerettanyi abakola omulimu n’omutima gumu, okwewaayo era guno gwe mwoyo gwa Buganda ogutafa,” Mayiga bwe yagambye.\nYayongedde n’ategeeza ng’Omulimu gw’okuyooyoota Twekobe bwe gulina okuggwa mu bwangu kubanga Kabaka Mutebi II alina okugikozesa okutandika nga July 24, 2018 lwe bagenda okugimukwasa. “Omulimu gwokuteeka ebibajje eby’omulembe mu Twekobe gutambula bulungi era ng’ebisigaliddeyo twagala biggwe mu bwangu kubanga omukolo gwetugendamu mu maaso awo ogw’Amatikkira ga Kabaka mukulu nnyo era nneebaza bonna abavuddeyo mu nteekateeka zino’’. Mayiga yasabye abantu okujja okuwaayo ensimbi mu nteekateeka eyitibwa Akejaago nga buli yenna awulira ng’ayagala okwejjagira awamu ne Kabaka wakwanirizibwa ku Lwokubiri July 24, 2018.\nSsentebe w’Olukiiko oluvunaanyizibwa ku kuteeka ebibajje n’ebiwunde mu Twekobe, Godfrey Kirumira yagambye nti obuvunaanyizibwa obwabaweebwa kumpi buwedde nga mu kiseera kino bali mu kuteeka biwempe bizungu ne kateeni mu maddirisa ate n’ebibajje ebirala biteekebwemu oluvannyuma. Bino byonna bikolebwa ng’Obwakabaka bwetegekera okujjaguza emyaka 25 bukya Kabaka Mutebi II atuuzibwa ku Nnamulondo ya Buganda nga kwakubeerawo nga July 31,2018 mu Lubiri e Mmengo.\nN’ekizimbe kyennyinni kiri mu kuyooyootebwa okuli okuggya enfuufu ku maddirisa n’okwooza amabaati. Mayiga yawerekeddwaako Baminisita: Dr. Twaha Kaawaase, Rita Namyalo, Noah Kiyimba, Mulema Mukasa, Joseph Kawuki, Mariam Mayanja n’abakungu abalala.\nMukyala wange alina omuzze gw'okugenda ku dduuka ekiro nga nkomyewo!\nEyakubye mu badigize amasasi Poliisi emukutte\nAbayizi abatalina ssente za yunivasite baakusasulirwa Gavt.\nAbabaka abaagobwa: Ensala ya kkooti ey''oku ntikko ya Lwakuna


Bukedde Online - Enkoko e butambala ziguddemu obulwadde\nEnkoko e butambala ziguddemu obulwadde\nOmukazi yandaga obuyaaye ne mmwesonyiwa\nLipooti ya poliisi eyanise abaserikale baayo...\nABALUNZI b’enkoko mu ggombolola y’e Ngando mu Butambala obulwadde bugudde mu nkoko zaabwe wabula bo ne beeraguza nti okuzisiba obuveera mu biwawaatiro kye kinaaziwonya.\nEbyalo omuli; Butende, Lwanjiri, Kannyogoga, Kiwaala, Lwamasaka, Lugali, n’ebirala byonna kati enkoko bazisibamu buveera obwa langi ya kiragala. Enkoko ezirumbiddwa obulwadde z’ezo ezirundibwa mu maka mu nkola y’okuziggulira ku nkya ne zitaayaaya olwo akawungeezi ne ziggalirwa.\nAramanzane Kayongo omutuuze w’e Butende agamba nti, yaakafiirwa enkoko eziwera 90 mu wiiki ssatu okuva obulwadde lwe bwamuzinda.\nOBUBONERO BW’ENKOKO ENDWADDE\nl Obuvunza okubembera ku maaso g’enkoko.\nl Okukolola mu kamwa nemuvaamu ebintu ebyefaanaanyiriza eminyira. l Okususumala ebyoya.\nl Enkoko okufuluma kalimbwe omweru nga wamazzi.\nl Enkalamata mu nkoko. Enkoko eneerumbibwa obulwadde ebiseera ebisinga eba eyoya amazzi era eba ku kinywero.\nl Okuziggulira ku nkya ne zituukira mu bisiikirize ne zigalamira.\nOkutambula nga zisonooka nga n’okugikwata terwana.\nOMUKUGU AWADDE AMAGEZI Vicent Matovu omusawo w’ebisolo omutongole ku ggombolola y’e Ngando yagambye nti, obulwadde mu nkoko bubuzaabuza abalunzi kuba mu biseera by’ekyeya bubaawo so ne ku nkuba busobola. “Obulwadde mu nkoko oluusi buva ku ngeri enkoko gye zirabirirwamu.\nKizibu okuwunzika nti bulwadde gundi okuggyako nga tulabye ku nkoko kuba obubonero bw’obulwadde bw’enkoko obumu bufaanagana”. Matovu bwe yagambye. Yayongengeddeko nti, obulwadde buno mu nkoko buwona era bwangu bwa kwewalibwa.\nAbantu batunule n’eriiso ejjoji batubuulire obubonero bwebalaba mu nkoko endwadde tuzijjanjabe nga tutegedde kye tujjanjaba. Okusiba obuveera mu nkoko tekirina bwe kijjanjaba nkoko wadde okutangira endwadde mu nkoko.\nOKUTANGIRA ENDWADDE MU NKOKO\nMatovu yawadde abalunzi b’enkoko amagezi bakole bino; l Okukuuma ekiyumba enkoko mwezisula nga kiyonjo. Enkoko zetaaga ekifo omutali nfuufu kuba enfuufu kye kimu ku bivaamu obuvunza obuyinza okuvaako enkoko okulwala. l Okukuumira enkoko ensaamusaamu mu kiyumba.\nKuba bwe zisukka obungi ziziyira ne zifa.\nl Ennyumba omusulwa enkoko eteekwa okubaako obumooli zifune ekitangaala n’obussizo.\nl Enkoko eyeyolesemu obulwadde buno egwana kwawulwa okuva mu zikyali ennamu ereme kusiiga ndala.\nl Obutakkiriza nkoko yonna kulya nnyama y’eyafudde obulwadde buno. Bw’eba nnamu ekwatibwa obulwadde ate bw’eba ndwadde eba nzibu ya kujjanjaba kuba buno buba butuuse mu byenda.\nl Okuziika enkoko ezifudde. Obulwadde buno busobola okuyita mu mpewo ne bukwata endala. Ebyenda okubireka ku ngulu kiyinza okulwaza ezitannakwatibwa wadde nga tezibiridde. l Okuzaawulira ebinywero. Enkoko endwadde tesaanira ddala kunywera mu kinywero ezitannakwatibwa bulwadde mwe zinywera.\nl Okugema enkoko zonna. TEMULYA NKOKO NDWADDE Matovu yalabudde abantu okukomya okulya enkoko ezirwadde. Yagambye nti obulwadde bw’enkoko obumu busobola okukwata omuntu singa alya enkoko ng’ebadde n’obulwadde


Bukedde Online - Abaakwatibwa ku gw'okutta Kirumira beemulugunya olw'okutulugunyizibwa okususse\nAb'eddwaliro ly'e Naggalama bawanjagidde...\nKkooti y’ekyalo ekendeezezza emisango egigenda...\nOkunoonyereza mu musango gw'okutta Kirumira kuwedde omu ku baakwatibwa yeemulugunyizza ku by'okumutulugunya\nMwebe ng’alaga enkovu ku bukokola z’agamba nti zaava mu kutulugunyizibwa abasirikale abaamukwata . Mu ddyo ye Kalungi.\nne Steven Kiragga\nOMUSAJJA owookubiri eyakwatibwa ku by’okutta omusirikale wa poliisi, Muhammad Kirumira n’omukazi Resty Nalinnya Mbabazi, Hamza Mwebe akukkulumye olw’ebitongole byokwerinda ebyamukwata ne bimutulugunya n’afuna ebisago.\nBwe yabadde aleeteddwa ku kkooti ewa Wakiso okuddamu okuwulira omusango ogubavunaanibwa ne munne Abubaker Kalungi, Mwebe yagambye nti abajaasi n’ekitongole kya CMI abaamukwata baamutulugunya bya nsusso n’afuna amabwa mu bitundu eby’enjawulo ku mubiri.\n“Nakosebwa ekisusse abasajja abankwata bantulugunya era kati ndi mu bulumi obutagambika, sisobola kusitama nga n’emisango gye banvunaana sigimwanyi,” Mwebe bwe yategeezezza.\nOkukakasa Mwebe bye yabadde ayogera ku ky’okumutulugunya yasitudde ekkanzu ye n’alaga nkovu z’amabwa ku maviizi ne ku bigere ssaako n’okulaga obukokola nga bwonna buliko enkovu nga zonna agamba zaamutuusibwako abaserikale abaamukwata.\nEnsonga eno ne munne Kalungi gye yeemulugunyaako.\nOmulamuzi Hillary Kirya, ye yasooka okuwulira omusango guno n’awa ekiragiro aweebwe obujjanjabi mu kkomera e Kigo.\nNga baasimbiddwa mu maaso g’omulamuzi Noah Ssajjabi omuwaabi wa gavumenti, Ameria Kamushabe yetegeezezza nti okunoonyereza mu musango oguvunaanibwa Kalungi ne Mwebe g’owokutta Kirumira ne Nalinnya bwe kufundikiddwa nga beetegefu okugenda mu maaso n’omusango.\n“Oweekitiibwa Omulamuzi okunoonyereza mu musango gw’okutta Kirumira kuwedde era nsaba bampeeyo olunaku olulala basobole okubasindika mu kkooti enkulu beewozeeko,” Kamushabe bwe yategeezezza.\nOmulamuzi Ssajjabi yayongeddeyo omusango okutuusa nga March 27, 2019 nga Kalungi ne Mwebe lwe basuubirwa okusindikibwa mu kkooti enkulu okusobola okutandika okwewoozaako.\nkirumira okutta kutulugunya abaakwatibwa


Ani yalidde? Bobi Wine ne Bebe Cool boogedde\nKony yaakatta abantu emitwalo 10 - UN 2 hours agoSisita Margaret Nanteza afudde 2 hours agoAba Pioneer tebannakkirizibwa kuddamu kukola - URA 7 hours agoMonitor ne Red Pepper tezaggaddwa - Gavt. 8 hours agoOmuzungu agambibwa okukabawaza abawala awonye okugajambulwa ... 7 hours agoBajeti esomwa nga June 14 ezze n’emisolo emikakali 2 hours agoEddagala eryayitako lilwazizza bbebbi 8 hours agoEkiteeso ku Museveni okwezza Kampala kikyagaanyi 8 hours agoBukenya awadde Iryn ssente 8 hours agoBoogedde obukodyo bw’abafere obupya 11 hours ago\nAni yalidde? Bobi Wine ne Bebe Cool boogeddeKampala, Lugogo | May 06, 2012\nBAATANDISE na kuyiting'ana mannya omu n'ayita munne Kadingo omulala n'ayita munne Kataala.\nLino ly'ebbugumu eryakulembedde olukontana wakati w'abayimbi Bobi Wine ne Bebe Cool olwagweredde mu kivvulu ekyajjumbiddwa ennyo ne kibooga e Lugogo ku Lwokutaano ne kuddako ekirala e Ntebe.\nBobi ne Bebe baamazeeko ebivvulu byabwe nga buli omu agamba nti ye yawangudde ensiitaano eno eyatuumiddwa 'Battle of the Champions.'\nMu Bukedde ku Ssande twakulaze ani yaliddewo munne mu biti eby'enjawulo kyokka kati tukuleetera abayimbi bennyini nga boogera lwaki buli omu alowooza nti ye yawangudde;\nBobi Wine yeerangiridde ku siteegi e Lugogo nga zisusse mu ssaawa 9 ez’ekiro nga Bebe agenze era ng'alina n'omusipi ng'oguwangulwa mu bikonde oba ebigwo.\nKino kyaddiridde Bobi Wine okulemera ku siteegi nga poliisi ebalagidde balekere awo kyokka ye Bebe n'akkiriza n'avaako. Bwe twamubuuzizza eggulo gw'alowooza eyawangudde ensiitaano Bobi yawadde ensonga lwaki ye yasinze;\nBebe Cool akanzindaalo kaamuzitooweredde n'agamba n'abawagizi be nti 'Tukkirize nti Bobi Wine atuwangudde.' Era abawagizi be baanyiize ne bakasuka n'obutebe.\nBw'aba mujaasi yadduse mu ddwaaniro era mu Ghetto Republic kati bankunzizza okuva ku General kati nze Field Marshall, eyasigadde mu ddwaniro. Nnayimbye layivu okuva ku ntandikwa okutuusa ekivvulu okuggwa nga ye ayimbira ku butambi bwa CD ne bwe yatandise okuyimba layivu nnabadde namukeesezza dda endongo kubanga ye yabadde anyeenya bunyeenya mimwa.\nObwedda yeekweka n'ava ku siteegi kyokka nga nze ntuula ku siteegi sivaako.\nEnnyimba ze zaaweddeyo n'adduka ku siteegi nga nze ntandika butandisi. Yeegayiridde ne poliisi etugaane okuyimba nti obudde bugenze ng'alaba mutta. Abawagizi bange baabadde bangi okusinga ababe.\nBEBE COOL ENSONGA Z'AWA;\nOyo Bobi Wine nnabagamba dda nti si muyimbi nga muwakana naye ekirungi abantu abaabadde e Lugogo kino baakikakasizza kubanga obudde obusinga yabumaze mu kwogera na kunvuma.\nNg'omuntu aludde mu nsiike y'okuyimba, abawagizi nnabawadde kye baagala kuno kwe nagasse n'okukuuma empisa y'ensonga lwaki nawulirizza poliisi ng'etugambye okuva ku siteegi.\nMu bivvulu mubeeramu abantu abanyumirwa CD kubanga eby'ekika kino bye bisinga okutegekebwa y'ensonga lwaki bano nabalowoozezzaako era kwe natandikidde, mu layivu bbandi wano mu Uganda nvuganya na ba Afrigo bandi era kino abaabaddeyo baakikakasizza.\nKu siteegi omuyimbi otuyanana nnyo kale okwewala okuwunyirira abantu obwedda buli lwe nninya ku siteegi nga nkyusa wamu n'okwesiimulaako ne ttawulo.\nNnalazeeko kye nkoze okuyamba abantu bwe nnaleese ku siteegi abaana b'e Katalemwa be nnyamba.\nOLUTALO LWA YINTANENTI\nOlutalo luno tebaalukomezza Lugogo ne Ntebe wabula baalututte ne ku mukutu gwa yintanenti abantu mwe bakuganyizza ebirowoozo ku nsonga ez'enjawulo ogwa Facebook buli omu nga yeewaana nga bw'asinze munne Bebe n'atuuka okugamba nti yasinze Bobi era yabadde ng'afuuyira ebiyenje ne biyiika ku ttaka. Yataddeko n'akatambi ka vidiyo akalaga nti abantu bang'odde Bobi Wine ku siteegi okukakasa kino.\nBobi yamuzzeemu nti yawangudde Bebe n'adduka ng'atuntumuka omuliro gw'ennyimba gwe yamuyiyeeko n'awunga era kati ayinza okuba zolo.\nGwe omusomi wa Bukedde Yintaneti engule ogiwa ani?


Akaziba ka Keriyamu(Helium atom) - Wikipedia\nObuzimbe bw'akaziba ka Keriyamu (helium atom) bwangu ddala, nga mu bwangu bwe budirira obwa ayidologyeni. Okwetoloola obuziizi (nucleus) bwa keriyamu, waliwo obusannyalazo bubiri.\nMunda mu njuba era mulimu obizaba bwa keriyamu. Enjuba ekola keriyamu nga ekwasawaza obuziba bwa keriyamu buna wamu ne kivaamu akaziba kamu aka keriyamu. N’olwekyo enjuba okusinga zikolebwa buziba bwa ayidologyeni na keriyamu.\nSinga enjuba eba eggweredwako ayidologyeni, etandika okukyusa obuziba bwa keriyamu okubufuula “obuziba bwa kaboni” (carbon atoms). Kyokka keriyamu abamu gwe bakozesa ku nsi afunibwa nga basima ebitundutundu wansi mu magombe g'ensi gy’aba awagamidde.\nKeriyamu awagamira wansi mu magombe g’ensi okufaanana ne “obiziba obubumbulukufu” (radioactive atoms),buno  era nga buyitibwa “buziba obufulumya olubugumu” nga yulaniyaamu nabwo eziba mu magombe (in the earth’s crust) nga zivunze ne bufulumya “obutunninnya bwa alufa” (alpha particles), nga buno bwe bumu n'obuziba bwa keriyamu nga teburiimu busannyalazo bwazo. Kyokka era mu magombe, “obutunniinya bwa alufa (alpha particles) busanga obusannyalazo ne bubwegattako okufuukamu obuziba bwa keriyamu.\nKubanga obuziba bwa keriyamu butini , buba ziwewuka nnyo. Okufaanana ne ayidologyeni, keliyamu ewewuka okusinga empewo, n’olwekyo bw’ojjuza bbaluuni na keriyamu, bbaluuni ziba zitengejja mu mpewo.\nKyokka omugaso gwa keriyamu ogusinga kwe kuziiyiza ebintu okutulika oba okubaluka (exploding). Obuziba bwa keriyamu buggumivu nnyo (are very stable) ekitegeeza nti kizibu okubuteeka mu mbeera ebusobozesa okweggata n'obuziba obulala okukola molekyo.\nN’olwekyo bw’oba ng’okozesa matiiriyo eziyinza okutulika okwewala obubenje bikozese mu mbeera erimu keriyamu. Ekyokulabirako abookya ebyuma (welders) bakozesa nnyo keriyamu mu ngeri eno.\nBino bigyidwa ku "https://lg.wikipedia.org/w/index.php?title=Akaziba_ka_Keriyamu(Helium_atom)&oldid=22725"\nLuno olupapula lwasemba okukyusibwamu ku 12:15, 28 Gwakusatu 2017.


Bukedde Online - Katikkiro Mayiaga asoomoozezza Poliisi ku tekinologoya akwata ababbi\nKatikkiro Mayiaga asoomoozezza Poliisi ku tekinologoya akwata ababbi\nAmagye gakutte abawamba abantu abawamba abawala...\nAzadde omwana n'amusuula mu kabuyonjo awonye...\nKATIKKIRO Charles Peter Mayiga asomoozezza Poliisi okukozesa tekinologiya ali ku mulembe basobole okukwata abatemu abagufudde omugano gw’okutta abantu naddala wano mu bitundu bya Buganda ekintu kyeyagambye nti singa tekisalirwa magezi, kyandireetera gavumenti obuzibu.\nBino yabyogeredde Bulange- Mmengo ku Lwokubiri May 22, 2018 bweyabadde asisinkanye abatuuze okuva mu magombolola ag’enjawulo mu ssaza ly’e Busiro abazze okuleeta Oluwalo lwabwe olw’okuwagira emirimu gy’Obwakabaka.\n“Okuwandiisa essimu kyokka tekimala kubanga mu nsi muyinza okubaamu ba John Mukasa bangi, bonna onabanoonya gyebali? Naye kyetaaga tekinologiya asobola okulondoola oli wakubidde essimu kubanga tekinologiya alondoola essimu weeri, waali nga kino kyetaagisa tekinologiya atali wakikugu nnyo eraga ekifo omuntu wakubidde essimu ekoze obuzibu. Simanyi lwaki ono tebamukozesa okukwata abattemu. Negatta ku bakulembeze b’e Busiro okusasira bonna abafiriddwa abantu baabwe,” Mayiga bweyategezezza.\nKino kiddiridde okuwambibwa n’okuttibwa kw’abaana babiri okuli Israel Namaleego (4) ne Dorcus Nakiwunga (2) ab’e Naluvule mu ggombolola ya Mumyuka Wakiso nga bawambibwa ku Lwokutaano lwa wiiki ewedde kyokka ku Mmande ya wiiki eno nebasangibwa nga battiddwa!\nAbaami ba Kabaka abatwala ekitundu okuli Aloysius Ssemmanda nga ye Mumyuka w’Omwami atwala essaza ly’e Busiro wamu ne Edward Nsibuka nga yatwala eggombolola\nMumyuka Wakiso bebasoose okumulopera ettemu erisusse mu kitundu kyabwe.\nKu lulwe Ssemmanda naye eyasimatukako abattemu yategezezza nti yasalawo okukuza ekirevu okutuusa Uganda ne Buganda lwebirivaayo okuvumirira ettemu erisusse mu ggwanga ensangi zino.\nKatikkiro Mayiga yayongedde nategeza nti ekikolwa ky’okuwamba n’okutta abantu kiriko abantu abakiri emabega n’ekigendererwa ky’okukumira abantu mu kutya nategeza nti kino tekitwala nkulakulana mu maaso nga buli kadde babeera mu bweralikirivu bwa kutaasa bulamu.


OMUKOLO gw’okwanjula kw’omuyimbi Rema Namakula gweyongeddemu ebbugumu, Dr. Hamza Sebunya bw’afulumizza olukalala lw’abagagga b’omu Kampala abagenda okumuwerekera ewa ssenga we ku Lwokusatu lwa wiiki eno (olwaleero) nga bakulembeddwaamu ssentebe w’abagagga b’omu Kampala, Godfrey Kirumira.\nSebunya okwawukana ku basawo abalala abalowooza okwanjulwa bakyala baabwe oba okukyala ewa ssenga ku lukaalala ne basookako basawo bannaabwe, ye asooseeko bagagga.\nKu Lwokusatu essaawa 6:00 ez’omu tuntu, Sebunya ng’akulembeddwaamu kitaawe omuto, Godfrey Kirumira, baakusitula okuva ku wooteeri emu mu Kampala (amannya galekeddwa) bagende ewa ssenga wa Rema Namakula e Naggulu okukyalayo mu butongole era ng’ebintu bye batwala ababirabyeko baasoose kulowooza nti bya kwanjula.\nKu bagagga abalala abalina ebizimbe mu Kampala abagenda okuwerekera Sebunya kuliko omugagga omuto Hamis Kiggundu (Ham), Dick Kizito owa Kizito Towers, Kizito Kabonge owa Kide Hardware e Nakasero, John Bagambe owa Super Oil, Williams Kajoba owa Willox’s Commodity, Agnes Babirye owa Parkview, Sarah Nkonge owa Sarah Modern Acarde ku Nasser Road ne Teopisita Nabbaale owa Makenzzie Arcade ku Namirembe road.\nBangi ku bano balina ebizimbe ebisukka mu kimu. Ensonda ku lusegere lwa Dr. Sebunya zigamba nti ssenga yamusabye abantu 20 bokka era n’alondayo abagagga 10, n’aba famire ye bataano, ssaako abasawo b’akola nabo bataano.\nWadde ssenga yabadde amugambye nti tayagala bintu okuggyako okulaba omusajja wa muwala we, bagende okutuuka nga November 14,2019 okwanjulwa e Nabbingo nga amumanyi bulungi. Kyokka abagagga bo bayiyeemu ssente mpitirivu.\nBaguze obusawo bwa sukaali 20, omuceere ensawo 20, ebisambi by’ennyama mukaaga, sooda kuleeti 50 ne kalonda omulala mungi omuli n’engoye za bassenga ba Rema Namakula era essaawa eno Rema yasimbudde dda.\nKati ennaku ssatu asula wa ssenga e Naggulu gye bagenda okukyala amutendeke bukodyo obw’engeri omukyala omufumbo bw’alina okuyisa bba n’okugumira okusoomoozebwa kwonna kw’ayinza okusanga mu bufumbo gye bujja.\nRema Namakula agudde mu bintu\nBebe Cool agobye omuyimbi Rema Namakula mu kibiina kya Gagamel\nRema Namakula takyagatta buliri na Eddy Kenzo?\nMuwala wange ye mukwano gwange asinga - Rema Namakula\nAamaal ayongedde ggiya mu laavu yaffe - Kenzo


SOBBI;Engeri eyali omubbi gy'afuuse ensonga mu byokwerinda by'eggwanga\nBp. Kazimba alaze by'atandikirako n'asaba ...\nBy Benjamin Ssebaggala Luke Kagiri\nOBULABIRIZI bw'e Mityana butandise okunoonya anadda mu bigere bya Rt. Rev. Dr. Kazimba eyalondeddwa ku Bwassaabalabirizi bwa Uganda.\nDr. Samuel Stephen Kazimba Mugalu olwatuuse e Mityana n'alagira bayite olukiiko lw'Obulabirizi mu bwangu lusunsule amannya balondeko abantu babiri be banaaweereza mu lukiiko lw'Abalabirizi balondeko agenda okumuddira mu bigere.\nYasinzidde mu Lutikko e Namukozi mu kusaba okw'okussa ekimu n'ategeeza Abakristaayo nti enteekateeka ye ey'omwaka guno tebaddeeko kusiibula wabula okutandika ne Ssande ya wiiki eno, buli w'anaabeera agenda, agenda kuba ng'asiibula kubanga alina okuvaayo okudda e Namirembe mu 2020 bamukwase Obwassaabalabirizi mu March wa 2020.\nOmuwandiisi w'Obulabirizi bw'e Mityana Rev. Can. James R. Ssendegeya yategeezezza nti balina okuyita mu mitendera bayite olukiiko lwa Synod lulonde akakiiko akanaasunsula amannya g'abantu kwe bayinza okulonda anadda mu bigere era asuubira nti, olukiiko bajja kuluyita mu November.\n"Tusuubira nti December 15 nga batuuza Omulabirizi wa West Lango Venerable Julius Ceaser Nina n'owa Mityana bajja kubeera nga bamulonda", Can. Ssendegeya bwe yannyonnyodde.\nAyogedde ku mukama we nti aludde ng'abayigiriza okubeera abeetowaze babeera nga balina ne ssente oba nga tewali kubanga bwe weetowaza mu maaso g'abantu ne Katonda akuyimusa mu maaso ge.\nOmulabirizi eyawummula Hannington Mutebi ye yabuulidde mu kusaba kuno n'agumya abantu b'e Mityana nti Katonda eyabawa Kazimba era waakubalondera omuntu omulala anaatwala obuvunaanyizibwa mu maaso.\nKazimba nga baakamala okumulangirira yakunze Bannayuganda bonna, Gavumenti n'Abakristaayo bonna okumwegattako okuzimba Ekkanisa.\nYagambye nti, bamukwasizza obuvunaanyizibwa mu kiseera ekijjudde okusoomoozebwa wabula akakasa nti, Katonda embeera gy'ayiseemu y'ebadde esinga okubeera enzibu kubanga yazaalibwa mu mbeera nga ssi nnyangu kyokka Katonda akuggya mu kisa n'akuyingiza mu kisa era ajja kumuwa ekisa okutuukiriza obuvunaanyizibwa obwamukwasiddwa.\nAB'E MITYANA BOOGEDDE ENKULAAKULANA YA KAZIMBA\nRev. James Kityo Ssemuyaba ow'e Businziggo: Ffe ng'abaweereza atuwadde eky'enjawulo mu by'okubuulira kubanga bw'atandika okubuulira toyagala amalirize. Ng'oggyeko Ekkanisa Lutikko abantu gye beenyumirizaamu, Ekkanisa zonna azikyusizza era bw'osanga gye batannaba kumenya kuzimba bagikyusizza amabaati.\nDaudi Malagala Katikkiro w'ekika ky'Embwa era nga ye yali Omukubiriza w'Abakristaayo eyasooka nga Kazimba yaakaweebwa: Tumwebaza okukomyawo entebe yali yakoma ku Nkoyoyo.\nEkiseera kyonna ky'amaze e Mityana tujja kumujjukira, aleese enjiri abantu balokose.\nYakyusa ennyumba y'Omulabirizi n'agifuula kumpi lubiri, yazimba ofiisi z'Obulabirizi n'ayongerako Lutikko ne Guest House bbiri. Yanunula ettaka ly'Ekkanisa yiika 350 abantu ne balivaako mu mirembe.\nYazimba Pension House ku yunivasite e Ndejje kino kisulo ky'abayizi ssente ezivaamu ze ziyamba abaweereza abaawummula.\nAguze ebizimbe by'obusuubuzi bibiri mu kibuga Mityana era wiiki ewedde yagguddewo ekizimbe kya kalina ssatu mu Mityana.\nGwe basalako obusajja ne babutunga kati yeesunga kudda mu kyeso\nAbasiramu balabudde abaatwala obubizzi ku Palamenti: 'Mukomye okuvvoola eddiini yaffe'\nBuli kimuli ky